
Σκοπός του παρόντος οδηγού είναι η υποστήριξη των ΥΜ στην κατάρτιση εσωτερικού κανονισμού και διαδικασιών διαχείρισης των αποβλήτων τα οποία παράγουν, όπως προβλέπεται από την εθνική νομοθεσία.
Η κατάρτιση του Εσωτερικού Κανονισμού Διαχείρισης Αποβλήτων Υγειονομικών Μονάδων (ΕΚΔΑΥΜ) αποσκοπεί στη διαμόρφωση της στρατηγικής και των διαδικασιών για την ορθή εφαρμογή όλων εκείνων των ενεργειών, μέτρων και όρων που απαρτίζουν τα στάδια της ασφαλούς διαχείρισής τους. 
Πιο συγκεκριμένα, μέσω των εσωτερικών κανονισμών καθορίζεται ο στόχος κάθε ΥΜ αναφορικά με τη διαχείριση των ΑΥΜ. Οι στόχοι αυτοί είναι δεσμευτικοί για όλο το προσωπικό των ΥΜ, το οποίο με βάση τις αρμοδιότητές του συμβάλει στην επίτευξη των στόχων αυτών. Στο πλαίσιο αυτό, κάθε εσωτερικός κανονισμός διαχείρισης ΑΥΜ αποσκοπεί:
· Στην παρακολούθηση της σχετικής νομοθεσίας και την εξασφάλιση της τήρησης αυτής.
· Στον καθορισμό των αρμοδιοτήτων των ατόμων που εμπλέκονται στην ενδονοσοκομειακή διαχείριση των ΑΥΜ.
· Στον καθορισμό των διαδικασιών διαχείρισης των ΑΥΜ και του εξοπλισμού που θα χρησιμοποιείται.
· Στον καθορισμό σχεδίου αντιμετώπισης έκτακτων περιστατικών.
· Στον καθορισμό του κόστους διαχείρισης ΑΥΜ.

Οι κανονισμοί αυτοί δίνουν τη δυνατότητα στους ελεγκτικούς μηχανισμούς της ΥΜ και των αρμοδίων υπηρεσιών να παρακολουθούν τη λειτουργία του συστήματος διαχείρισης των αποβλήτων σε κάθε ΥΜ και να λαμβάνουν τα απαιτούμενα βελτιωτικά μέτρα. Ακόμη, οι κανονισμοί αυτοί επιτρέπουν τη δημιουργία αρχείων με στοιχεία που αφορούν την παραγωγή και διαχείριση αποβλήτων από τη λειτουργία κάθε μονάδας, τα οποία θα αξιοποιηθούν για την τροφοδότηση των εκθέσεων τις οποίες είναι υποχρεωμένη να υποβάλει η χώρα σε διάφορους οργανισμούς.
Με τον καθορισμό διακριτών αρμοδιοτήτων και αμφίδρομης επικοινωνίας μεταξύ των υπευθύνων, δίνεται επίσης η δυνατότητα παρεμβάσεων στη λειτουργία του συστήματος όποτε κάτι τέτοιο κρίνεται απαραίτητο. Τέλος, όπως είναι κατανοητό, ο βαθμός υλοποίησης των διαδικασιών που ορίζονται από τους κανονισμούς διαχείρισης των ΑΥΜ, αποτελεί ένδειξη του βαθμού εφαρμογής της κείμενης νομοθεσίας διαχείρισης των αποβλήτων από την κάθε ΥΜ.
Οι βασικές ενότητες που πρέπει να περιέχει κάθε εσωτερικός κανονισμός περιλαμβάνουν:
· Περιγραφή της ΥΜ
· Περιγραφή των ευθυνών και αρμοδιοτήτων όλων των εμπλεκομένων στη διαχείριση των αποβλήτων.
· Περιγραφή των πηγών παραγωγής αποβλήτων, των παραγόμενων ποσοτήτων ανά είδος αποβλήτου και των πρακτικών διαχείρισής αυτών
· Πρόγραμμα εκπαίδευσης προσωπικού
· Περιγραφή μέτρων υγιεινής και ασφάλειας κατά τη διαχείριση των αποβλήτων
· Σχέδιο αντιμετώπισης έκτακτων περιστατικών και ατυχημάτων
· Περιγραφή του κόστους διαχείρισης των ΑΥΜ 
· Πρόνοια για παρακολούθηση της νομοθεσίας σχετικά με τη διαχείριση των  αποβλήτων
· Πρόνοια για την ανάπτυξη συστημάτων περιβαλλοντικής διαχείρισης για τις υγειονομικές μονάδες που έχουν πάνω από 100 κλίνες
· Περιγραφή των μητρώων που πρέπει να τηρούνται εντός των ΥΜ

Στη συνέχεια και σε μορφή πρότυπων διαδικασιών και εντύπων παρατίθεται ο Οδηγός για την κατάρτιση εσωτερικού κανονισμού διαχείρισης των αποβλήτων στις ΥΜ (ΕΚΔΑΥΜ). Ο Οδηγός θα περιλαμβάνει οδηγίες συμπλήρωσης των εντύπων αυτών καθώς και συμπληρωμένες πληροφορίες σύμφωνα με τα ισχύοντα. Τα πρότυπα αυτά έντυπα και διαδικασίες θα πρέπει να χρησιμοποιηθούν ως βάση από τις ΥΜ προκειμένου να αναπτύξουν τον ΕΚΔΑΥΜ. Τα αναφερόμενα στη συνέχεια θα πρέπει να λογίζονται ως τα ελάχιστα απαιτούμενα και κάθε ΥΜ οφείλει να τα προσαρμόσει ανάλογα με τα ιδιαίτερα χαρακτηριστικά και τις ανάγκες της. Στο σημείο αυτό, τονίζεται για λόγους πληρότητας ο εν λόγω κανονισμός αναφέρεται σε όλα τα πιθανά ρεύματα των αποβλήτων, τα οποία προκύπτουν από τα διάφορα τμήματα που ενδέχεται να υπάρχουν σε κάθε υγειονομική μονάδα. 
Ειδικά για τις μικρές μονάδες, οι οποίες διαθέτουν περιορισμένο προσωπικό και παράγουν σχετικά μικρές ποσότητες αποβλήτων, το οργανόγραμμα και οι διαδικασίες διαχείρισης των αποβλήτων θα πρέπει να είναι σχετικά απλούστερα (π.χ. ενδέχεται 1 ή 2 άτομα να είναι απαραίτητα για τη διαχείριση των  αποβλήτων και να μην είναι απαραίτητη ή εφικτή η ύπαρξη επιτροπής με τη δομή που αναφέρεται στην ενότητα 6), ώστε να καλύπτει τις ανάγκες της.    

Στην ενότητα αυτή καταγράφονται οι βασικοί ορισμοί που αφορούν στη διαχείριση των ΑΥΜ. Καταρχήν ισχύουν οι ορισμοί του άρθρου 2 της παρούσας ΚΥΑ και επιπλέον ισχύουν τα ακόλουθα:

1. Αδειοδοτούσα αρχή: η υπηρεσία που είναι αρμόδια για την έκδοση απόφασης έγκρισης περιβαλλοντικών όρων για τις ΥΜ σύμφωνα με την ισχύουσα νομοθεσία.
2. Ετήσιο: περίοδος η οποία καλύπτει ένα ημερολογιακό έτος από 1η Ιανουαρίου έως 31 Δεκεμβρίου
3. Πηγή αποβλήτων: ένα διακριτό τμήμα της ΥΜ (σημείο ή διεργασία) από το οποίο παράγονται απόβλητα
4. Φορέας εκμετάλλευσης: κάθε νομικό πρόσωπο το οποίο εκμεταλλεύεται ή διευθύνει την ΥΜ ή, όπου αυτό προβλέπεται από την εθνική νομοθεσία, στο οποίο έχουν μεταβιβασθεί αποφασιστικές οικονομικές εξουσίες όσον αφορά την τεχνική λειτουργία της ΥΜ.

Στην ενότητα αυτή ο φορέας εκμετάλλευσης διατυπώνει τους στόχους και τις δεσμεύσεις του αναφορικά με τη διαχείριση των ΑΥΜ.
Οι στόχοι και οι δεσμεύσεις μπορούν να περιλαμβάνουν, μεταξύ άλλων:
· Διασφάλιση της δημόσιας υγείας και του περιβάλλοντος από τη διαχείριση των ΑΥΜ.
· Την τήρηση των προβλεπομένων από τη σχετική νομοθεσία.
· Την τήρηση της ιεράρχησης στη διαχείριση των ΑΥΜ με έμφαση στη μείωση της παραγωγής και των επικίνδυνων ιδιοτήτων των αποβλήτων.
· Τη συνεργασία με τις αρχές για την παροχή όλων των απαραίτητων στοιχείων.
· Την κατανομή των απαραίτητων οικονομικών πόρων στη διαχείριση των ΑΥΜ.
· Την παρακολούθηση των τεχνολογικών και νομοθετικών εξελίξεων αναφορικά με τη διαχείριση των ΑΥΜ.
· Την τήρηση των απαραίτητων στοιχείων σχετικά με την παραγωγή και διαχείριση των ΑΥΜ.
Παράδειγμα δήλωσης φορέα εκμετάλλευσης ΥΜ
	
Η ΥΜ «ΧΧΧΧΧΧΧ» δεσμεύεται ότι θα διαχειρίζεται τα παραγόμενα απόβλητα σύμφωνα με τα προβλεπόμενα από τη νομοθεσία με βασικό στόχο την προστασία των εργαζόμενων, της δημόσιας υγείας και του περιβάλλοντος. 
	
Η ΥΜ «ΧΧΧΧΧΧ» στοχεύει στην ορθολογική διαχείριση των αποβλήτων τα οποία παράγει, και στη συνεχή βελτίωση των επιδόσεων της εγκατάστασης, με σκοπό τη μείωση της παραγωγής αποβλήτων και τη μεγιστοποίηση της ανάκτησης αυτών.

Για το λόγο αυτό η ΥΜ προχωρά στην εκπόνηση και εφαρμογή του παρόντος Εσωτερικού Κανονισμού Διαχείρισης Αποβλήτων. Ο Εσωτερικός Κανονισμός αναφέρει αναλυτικά όλες τις διαδικασίες που απαιτούνται για την ορθολογική διαχείριση των αποβλήτων. Η ΥΜ «ΧΧΧΧΧ» δεσμεύεται για την εφαρμογή των διαδικασιών που αναφέρονται στον εσωτερικό κανονισμό καθώς και για την παρακολούθηση και αναζήτηση των τεχνολογικών και νομοθετικών εξελίξεων που μπορούν να βελτιώσουν περαιτέρω τις επιδόσεις της.

Η ΥΜ «ΧΧΧΧΧ» δεσμεύεται ότι θα συμβάλλει ουσιαστικά, στο πλαίσιο των δυνατοτήτων της και κατά το μερίδιο που της αναλογεί, στη γενικότερη προσπάθεια της Ελλάδας να μειώσει την παραγωγή των αποβλήτων και να αυξήσει την ανάκτηση αυτών. Στο πλαίσιο αυτό θα συνεργάζεται με τις αρμόδιες αρχές, και θα εφαρμόζει όλα όσα προβλέπονται από τη σχετική νομοθεσία.

Περιγραφή της ΥΜ
Στην ενότητα αυτή δίδεται συνοπτική περιγραφή της ΥΜ. Στην περιγραφή αυτή μπορούν να περιλαμβάνονται μεταξύ άλλων τα ακόλουθα στοιχεία:
· Τύπος υγειονομικής μονάδας (με βάση τον ορισμό των ΥΜ)
· Τοποθεσία 
· Αριθμός κλινών
· Υγειονομικά Τμήματα 
· Αριθμός προσωπικού ανά τμήμα
· Παρεχόμενες υπηρεσίες υγείας
· Ενδεικτικός ετήσιος αριθμός ασθενών ανά παρεχόμενη υπηρεσία
· Ενδεικτικός εξοπλισμός (κυρίως εξειδικευμένα μηχανήματα)

Ως εμπλεκόμενοι ορίζονται όσοι διαχειρίζονται (παράγουν, επεξεργάζονται, εγκρίνουν, φυλάσσουν και διαθέτουν) πληροφορίες που σχετίζονται με την παραγωγή, διαχείριση και παρακολούθηση ΑΥΜ.
Πρωταρχικό μέλημα των διοικήσεων των ΥΜ, είναι ο ορισμός επιτροπής διαχείρισης των αποβλήτων, έργο της οποίας θα είναι:
· Ο ορισμός υπεύθυνου διαχείρισης ΑΥΜ 
· Η έγκριση του ΕΚΔΑΥΜ
· Η αναθεώρηση του ΕΚΔΑΥΜ
· Έλεγχος της εφαρμογής του κανονισμού 
Τα μέλη της επιτροπής αυτής, είναι μέλη του διοικητικού προσωπικού της ΥΜ και πιο συγκεκριμένα οι εξής (η παρακάτω λίστα είναι ενδεικτική, και κάθε ΥΜ θα πρέπει να προσαρμόσει τα μέλη της επιτροπής ανάλογα με τις ανάγκες της και τα ιδιαίτερα χαρακτηριστικά της): 
· Διοικητής / Υπεύθυνος ΥΜ ή Υποδιοικητής ΥΜ
· Πρόεδρος Επιτροπής Νοσοκομειακών Λοιμώξεων - Υπεύθυνος διαχείρισης αποβλήτων (προερχόμενος συνήθως από την επιτροπή νοσοκομειακών λοιμώξεων)
· Δ/ντές κλινικών των ΥΜ
· Δ/ντής ακτινολογικού τμήματος / όποιου τμήματος χειρίζεται ραδιοϊσότοπα
· Δ/ντής μικροβιολογικού τμήματος / τμήματος κλινικών εξετάσεων 
· Δ/ντής νοσηλευτικού προσωπικού
· Δ/ντής Φαρμακείου ΥΜ
· Προϊστάμενος γραφείου γενικής επιστασίας

Η παραπάνω επιτροπή κατά τη διάρκεια της πρώτης συνεδρίασής της ορίζει τον Υπεύθυνο Διαχείρισης Αποβλήτων Υγειονομικής Μονάδας (ΥΔΑΥΜ), ο οποίος μπορεί να είναι οποιοδήποτε μέλος του προσωπικού της ΥΜ, Ανώτερης τουλάχιστον Εκπαίδευσης, αλλά συνήθως προέρχεται από την επιτροπή νοσοκομειακών λοιμώξεων. Μετά τον ορισμό του, ο ΥΔΑΥΜ αποτελεί αναπόσπαστο μέλος της Επιτροπής, αντικαθιστώντας τον Πρόεδρο της Επιτροπής Νοσοκομειακών Λοιμώξεων. Η εμπειρία και εξειδίκευσή του στα θέματα διαχείρισης αποβλήτων αποτελεί επιπλέον προσόν στην επιλογή του. Κατά τη διάρκεια της παραπάνω διαδικασίας ορίζεται και αναπληρωματικός υπεύθυνος, με τα ίδια καθήκοντα σε περίπτωση απουσίας του.
Οι συνεδριάσεις της επιτροπής συγκαλούνται από τον Διοικητή/Υποδιοικητή της ΥΜ ή ύστερα από εισήγηση του ΥΔΑΥΜ όταν κρίνεται σκόπιμο και αν και εφόσον η διμερής συνεργασία μεταξύ του ΥΔΑΥΜ και των μελών της επιτροπής, δεν δύναται να λύσει ανακύπτοντα προβλήματα που αφορούν τη διαχείριση των παραγόμενων αποβλήτων. Σε κάθε περίπτωση η επιτροπή θα πρέπει να συνεδριάζει τουλάχιστον μία φορά ετησίως.
[bookmark: _Toc207429493][bookmark: _Toc207429542][bookmark: _Toc215285971] Οργανόγραμμα συστήματος διαχείρισης 
Η ασφαλής διαχείριση των παραγόμενων αποβλήτων στις ΥΜ προϋποθέτει την ύπαρξη ενός εσωτερικού οργανογράμματος το οποίο θα δημιουργείται με την ευθύνη της διοίκησης των μονάδων υγείας σε συνεργασία με την επιτροπή διαχείρισης των αποβλήτων. 
Στο παρακάτω σχήμα παρουσιάζεται ένα τυπικό οργανόγραμμα της δομής διαχείρισης των αποβλήτων σε κάθε ΥΜ. Το οργανόγραμμα αυτό είναι ενδεικτικό και δύναται να προσαρμόζεται ανάλογα με το μέγεθος και τις ανάγκες της κάθε ΥΜ.

Προϊστάμενος Γραφείου Γενικής Επιστασίας - Καθαριότητας

Προϊστάμενος Γραφείου Προμηθειών
ΔΙΟΙΚΗΤΗΣ / ΥΠΟΔΙΟΙΚΗΤΗΣ ΥΜ


[bookmark: _Ref212360349][bookmark: _Toc215286024]Σχήμα 1: Οργανόγραμμα δομής συστήματος διαχείρισης αποβλήτων ΥΜ

Όπως φαίνεται από το παραπάνω σχήμα, ο υπεύθυνος διαχείρισης αποβλήτων της ΥΜ είναι αποδέκτης των προβλημάτων και αναγκών του κάθε τμήματος της μονάδας, ενώ συγχρόνως προΐσταται σε θέματα διαχείρισης, ακολουθώντας τις κατευθύνσεις του Διοικητή / Υποδιοικητή της μονάδας και της αρμόδιας επιτροπής, του συστήματος διαχείρισης των παραγόμενων αποβλήτων.
[bookmark: _Toc207429494][bookmark: _Toc207429543][bookmark: _Toc215285972]Καθήκοντα και αρμοδιότητες 
Για την ασφαλή και ορθολογική διαχείριση των παραγόμενων αποβλήτων από κάθε ΥΜ, απαιτείται πριν από όλα ο ορισμός υπευθύνων, με ξεκάθαρη περιγραφή καθηκόντων και αρμοδιοτήτων. Ο ορισμός αυτός σε κάθε στάδιο διαχείρισης των αποβλήτων, αποσκοπεί στην οριοθέτηση τόσο των καθηκόντων όσο και των ευθυνών τους. 
Παρακάτω περιγράφεται ο διαχωρισμός των καθηκόντων του συστήματος διαχείρισης αποβλήτων. Είναι σαφές, πως σε μικρότερες μονάδες, ένα άτομο μπορεί να καλύπτει περισσότερες αρμοδιότητες από αυτές που παρουσιάζονται παρακάτω. 

Επιτροπή Διαχείρισης ΑΥΜ (ΕΔΑΥΜ)
Η Επιτροπή διαχείρισης η οποία συστήνεται με την ευθύνη του Διοικητή / Υπεύθυνου ΥΜ έχει τις παρακάτω αρμοδιότητες :
· Την έγκριση και γενική εποπτεία της εφαρμογής του ΕΚΔΑΥΜ. Ο ΕΚΔΑΥΜ θα περιγράφει επακριβώς, τα καθήκοντα και τις ευθύνες όλου του προσωπικού, υγειονομικού και μη, σε ό,τι αφορά τη διαχείριση των παραγόμενων αποβλήτων.
· Τον ορισμό υπεύθυνου διαχείρισης αποβλήτων ο οποίος θα αναλάβει την κατάρτιση, το συντονισμό και την εφαρμογή του ΕΚΔΑΥΜ
· Την επικαιροποίηση του ΕΚΔΑΥΜ και τη λήψη διορθωτικών μέτρων
· Τη διασφάλιση ότι μηχανισμοί παρακολούθησης και ελέγχου περιλαμβάνονται στον ΕΚΔΑΥΜ. Η αποτελεσματικότητα και αποδοτικότητα του συστήματος πρέπει να παρακολουθούνται ώστε να είναι δυνατή η επικαιροποίηση και βελτίωση του συστήματος όταν αυτό είναι απαραίτητο.   
· Την άμεση αντικατάσταση του ΥΔΑΥΜ ή των ΤΥΔΑΥΜ όταν αυτοί δε δύνανται να αντεπεξέλθουν στις υποχρεώσεις τους 
· Την μέριμνα για την επαρκή εκπαίδευση των μελών του συστήματος διαχείρισης και τον προσδιορισμό υπευθύνων για τη διαρκή εκπαίδευση τους, με τη βοήθεια κατάλληλων εκπαιδευτικών προγραμμάτων
· Την εξασφάλιση επαρκών πόρων και τη διάθεση ανθρώπινου δυναμικού για την αποτελεσματική υλοποίηση του ΕΚΔΑΥΜ. Για παράδειγμα, η Επιτροπή θα πρέπει να εξασφαλίσει ώστε επαρκές προσωπικό των τμημάτων της ΥΜ να είναι στη διάθεση του ΥΔΑΥΜ για την εφαρμογή των διαδικασιών που προβλέπονται από τον κανονισμό διαχείρισης των παραγόμενων αποβλήτων.

Διοικητής / Υποδιοικητής της ΥΜ
Ο Διοικητής της ΥΜ είναι υπεύθυνος για τα παρακάτω :
· Τη δημιουργία και το συντονισμό της επιτροπής 
· Τη σύγκλιση συνεδριάσεων της ΕΔΑΥΜ
· Τη διαρκή συνεργασία με τον ΥΔΑΥΜ και τους υπόλοιπους επικεφαλής τμημάτων για τη σχολαστική εφαρμογή του Εσωτερικού Κανονισμού και τις ειδικές ανάγκες που ενδεχομένως να προκύψουν για τα διάφορα τμήματα
· Την έγκριση πόρων και ανθρώπινου δυναμικού για την αποτελεσματική υλοποίηση του ΕΚΔΑΥΜ
· Την εξασφάλιση πόρων για την προώθηση και διοργάνωση σεμιναρίων εκπαίδευσης του προσωπικού αναφορικά με τη διαχείριση των παραγόμενων αποβλήτων 
· Την εφαρμογή της πολιτικής της ΥΜ σχετικά με τη διαχείριση των παραγόμενων αποβλήτων. 
Υπεύθυνος Διαχείρισης Αποβλήτων Υγειονομικής Μονάδας (ΥΔΑΥΜ) 
Ο Υπεύθυνος Διαχείρισης Αποβλήτων της Υγειονομικής Μονάδας (ΥΔΑΥΜ) είναι υπεύθυνος αρχικά για την κατάρτιση του εσωτερικού κανονισμού διαχείρισης αποβλήτων  και εν συνεχεία (αφού  εγκριθεί από την Επιτροπή) για την καθημερινή εφαρμογή και τον έλεγχο του συστήματος διαχείρισης των παραγόμενων αποβλήτων. Είναι ιδιαίτερα σημαντικό να μπορεί να έχει άμεση επικοινωνία με όλα τα μέλη του προσωπικού της ΥΜ όπως άλλωστε αποτυπώνεται και στο Σχήμα 1. Ο ΥΔΑΥΜ είναι υπόλογος της διαχείρισης απέναντι στον Διοικητή / Υποδιοικητή της ΥΜ και την επιτροπή διαχείρισης. Ο ΥΔΑΥΜ θα πρέπει να συνεργάζεται με τους Δ/ντές των διαγνωστικών τμημάτων της ΥΜ, τον Πρόεδρο επιτροπής νοσοκομειακών λοιμώξεων και τον Δ/ντή του Φαρμακείου, ώστε να γνωρίζει τις απαιτούμενες διαδικασίες για τη διαχείριση παθολογικών, φαρμακευτικών, χημικών και ραδιενεργών αποβλήτων που προέρχονται από τα τμήματα αυτά.  
Στον τομέα της συλλογής των αποβλήτων ο ΥΔΑΥΜ είναι υπεύθυνος για :
· Τη συνεργασία με τον υπεύθυνο διαχείρισης αποβλήτων του Τμήματος (ΤΥΔΑΥΜ) για την υλοποίηση του Εσωτερικού Κανονισμού στα αντίστοιχα Τμήματα.
· Την αποστολή στους ΤΥΔΑΥΜ κατάλληλων εντύπων για τη συλλογή στοιχείων που αφορούν τη διαχείριση των αποβλήτων.
· Τη δημιουργία και ενημέρωση μητρώων που αφορούν την παρακολούθηση του συστήματος διαχείρισης των αποβλήτων  με βάση τα στοιχεία που λαμβάνει από τους ΤΥΔΑΥΜ.
· Τη δημιουργία και ενημέρωση αρχείου με στοιχεία που αφορούν τη διαχείριση των ΑΥΜ.
· Την αποστολή στοιχείων και αναφορών που αφορούν τη διαχείριση των ΑΥΜ ανά τακτά χρονικά διαστήματα στις αρμόδιες αρχές ή/και όποτε απαιτηθούν τα στοιχεία αυτά από τις παραπάνω αρχές.
· Τη γενική εποπτεία του συστήματος συλλογής των αποβλήτων στους κατάλληλους κάδους / δοχεία / περιέκτες και της μεταφοράς τους στα αντίστοιχα σημεία αποθήκευσης της ΥΜ – Αντιμετώπιση προβλημάτων.
Στον τομέα της αποθήκευσης ο ΥΔΑΥΜ είναι υπεύθυνος για : 
· Την ενημέρωση του υπευθύνου αποθήκευσης σχετικά με τους όρους και προδιαγραφές που πρέπει να διέπουν την αποθήκευση των διαφόρων κατηγοριών ΑΥΜ.   
· Τη γενική εποπτεία της αποθήκευσης των ΕΑΥΜ
Στον τομέα συλλογής και διάθεσης των αποβλήτων ο ΥΔΑΥΜ  είναι υπεύθυνος για : 
· Τον συντονισμό και την επίβλεψη της διάθεσης των αποβλήτων εντός της ΥΜ.
· Την ενημέρωση του προσωπικού που είναι επιφορτισμένο με τη χωριστή συλλογή και μεταφορά των αποβλήτων σχετικά με τους όρους, προδιαγραφές και προστατευτικά μέτρα που πρέπει να λαμβάνονται.
· Τον γενικό έλεγχο της μεταφοράς των αποβλήτων εντός και εκτός της ΥΜ.
Στον τομέα επεξεργασίας των ΕΑΥΜ ο ΥΔΑΥΜ  είναι υπεύθυνος για :
· Την ενημέρωση του προσωπικού που είναι επιφορτισμένο με την επεξεργασία των αποβλήτων σχετικά με τους όρους, προδιαγραφές και προστατευτικά μέτρα που πρέπει να λαμβάνονται.
· Τον γενικό έλεγχο της επεξεργασίας των ΕΑΥΜ εντός της ΥΜ σύμφωνα με τις επιταγές της κείμενης νομοθεσίας.
· Τη διατήρηση αρχείου κόστους που αφορά στην επεξεργασία των ΕΑΥΜ εκτός της ΥΜ. 
· Τη συνεργασία με αδειοδοτημένους φορείς (αν απαιτείται) για τη μεταφορά και επεξεργασία των ΕΑΥΜ εκτός της ΥΜ.
Στον τομέα εκπαίδευσης και πληροφόρησης του προσωπικού ο ΥΔΑΥΜ  είναι υπεύθυνος για : 
· Τη διαρκή συνεργασία με τον Δ/ντή και την Προϊσταμένη του Νοσηλευτικού προσωπικού όπως και με τον Υποδιοικητή της ΥΜ, ώστε να διασφαλίσει ότι το σύνολο του νοσηλευτικού προσωπικού και των βοηθών ιατρών γνωρίζουν επακριβώς τα καθήκοντα τους σε ό,τι αφορά τη διαλογή στην πηγή και αποθήκευση των παραγόμενων αποβλήτων και ότι τα καθήκοντα των εργαζομένων στην καθαριότητα και στο γραφείο γενικής επιστασίας, περιορίζονται στη φορτοεκφόρτωση και μεταφορά σφραγισμένων δοχείων / κάδων / περιεκτών.
· Την ενημέρωση του προσωπικού που εμπλέκεται στη διαχείριση των αποβλήτων σχετικά με τα μέτρα προστασίας που πρέπει να λαμβάνουν.
Στον τομέα διαχείρισης ατυχημάτων ο ΥΔΑΥΜ  είναι υπεύθυνος για :
· Την ανάρτηση λίστας ενεργειών που πρέπει να λάβουν χώρα σε περίπτωση ατυχήματος, σε ευκρινή σημεία εντός της ΥΜ, τη διατήρηση τους στα σημεία αυτά πάντοτε και τη γνωστοποίηση σε όλο το προσωπικό των ενεργειών αυτών ώστε να τους είναι οικείες σε έκτακτες περιπτώσεις.
· Την εξέταση και την έρευνα αναφερθέντων ατυχημάτων σχετικά με τη διαχείριση των ΑΥΜ.
Σε ό,τι αφορά τα προσομοιάζοντα με αστικά παραγόμενα απόβλητα (ΑΣΑ) στις ΥΜ, ο ΥΔΑΥΜ είναι υπεύθυνος να προωθεί προς τον Διοικητή / Υποδιοικητή της ΥΜ αλλά και την ΕΔΑΥΜ  τη χωριστή συλλογή ανακυκλώσιμων υλικών στους χώρους της ΥΜ. Ομοίως, σε σχέση με τα ειδικά μη επικίνδυνα απόβλητα που παράγονται στις ΥΜ, ο ΥΔΑΥΜ θα πρέπει να προωθεί τη συνεργασία της ΥΜ με τα εγκεκριμένα Συστήματα Εναλλακτικής Διαχείρισης Αποβλήτων (ΣΕΔΑ), αναφορικά με τη διαχείριση των Αποβλήτων Ηλεκτρονικού και Ηλεκτρικού Εξοπλισμού (ΑΗΗΕ), ηλεκτρικών συσσωρευτών, υλικών συσκευασίας κ.α.  

[bookmark: _Toc215286025]Σχήμα 2: Γνωστοποίηση εφαρμογής προγράμματος ανακύκλωσης και κάδοι διαφορετικού χρώματος που μπορούν να τοποθετηθούν εντός της ΥΜ  με σκοπό την ανακύκλωση υλικών
Στην περίπτωση που η διοίκηση της ΥΜ υιοθετήσει τα παραπάνω, ο ΥΔΑΥΜ θα είναι υπεύθυνος: 
· Για την ενημέρωση του προσωπικού για τα προγράμματα αυτά.
· Για την ανάρτηση διαφημιστικού υλικού στους χώρους της ΥΜ με σκοπό τη γνωστοποίηση για την εφαρμογή των προγραμμάτων αυτών στους χώρους της μονάδας και την ενθάρρυνση του κοινού να συμμετέχει σε αυτά.
· Να παρακολουθεί την εφαρμογή των προγραμμάτων αυτών.
· Να παρακολουθεί τη συχνότητα αποκομιδής των συγκεκριμένων αποβλήτων από τα συνεργεία των ΣΕΔΑ και να συνεργάζεται με αυτά.
· Να γνωστοποιεί στον Υποδιοικητή της ΥΜ την ανάγκη πρόσθετων συμβάσεων ή ανανέωσης συμβάσεων με τα ΣΕΔΑ.
Επιπροσθέτως των παραπάνω, ο ΥΔΑΥΜ θα πρέπει συστηματικά να ελέγχει και να παρακολουθεί, δημιουργώντας το ανάλογο αρχείο, συγκεκριμένες παραμέτρους που αναφέρονται παρακάτω :
· Ανά κατηγορία αποβλήτων : 
· Τη μηνιαία παραγωγή ανά τμήμα της ΥΜ.
· Τις εφαρμοζόμενες μεθόδους επεξεργασίας και διάθεσης.
· Οικονομικά στοιχεία που αφορούν τη διαχείριση των αποβλήτων
· Το κόστος προμήθειας των αποθηκευτικών μέσων και το κόστος συλλογής, μεταφοράς, επεξεργασίας και διάθεσης των αποβλήτων.
· Το κόστος εφαρμογής εκπαιδευτικών προγραμμάτων.
· Το κόστος λειτουργίας και συντήρησης των εγκαταστάσεων επεξεργασίας αποβλήτων της ΥΜ (αν υπάρχουν).
· Το κόστος συνεργασίας με ιδιώτες για τα στάδια διαχείρισης των παραγόμενων αποβλήτων.
· Θέματα δημόσιας υγείας
· Τα συμβάντα που έχουν ως αποτέλεσμα τον τραυματισμό του προσωπικού ή παρατηρήσεις από αυτό που αφορούν αστοχίες του συστήματος διαχείρισης των αποβλήτων. Τα συμβάντα αυτά θα πρέπει να αναφέρονται και στο τμήμα νοσοκομειακών λοιμώξεων. 
Λαμβάνοντας υπόψη τις σημαντικές αρμοδιότητες τις οποίες έχει ο ΥΔΑΥΜ, ενδέχεται να είναι απαραίτητη η βοηθητική του υποστήριξη και από άλλα άτομα για την κάλυψη όλων των απαιτήσεων ειδικότερα στην περίπτωση μεγάλων ΥΜ. Τα επιπλέον άτομα και τα τμήματα από τα οποία προέρχονται προσδιορίζονται από την Επιτροπή Διαχείρισης ΑΥΜ. 

Δ/ντές Κλινικών της Υγειονομικής Μονάδας
Οι Δ/ντές των κλινικών της ΥΜ είναι υπεύθυνοι στα τμήματα τους για τη χωριστή συλλογή των διαφορετικών κατηγοριών αποβλήτων, την αποθήκευση και τη περαιτέρω διαχείριση τους.  
Αναλυτικότερα :
· Θα πρέπει να διασφαλίσουν ότι όλο το επιστημονικό και νοσηλευτικό προσωπικό αλλά και οι λοιποί εργαζόμενοι που δραστηριοποιούνται στην κλινική τους, γνωρίζουν επακριβώς τις διαδικασίες χωριστής συλλογής ανά κατηγορία  αποβλήτων και τις εφαρμόζουν σχολαστικά. Σε κάθε άλλη περίπτωση είναι υπεύθυνοι σε συνεργασία με τον ΥΔΑΥΜ, για την εκπαίδευση και επιμόρφωση τους. 
· Θα πρέπει να συνεργάζονται με τον ΥΔΑΥΜ και να ελέγχουν αστοχίες και προβλήματα κατά την εφαρμογή του συστήματος διαχείρισης  αποβλήτων.
· Είναι υπεύθυνοι για το διορισμό υπευθύνου διαχείρισης αποβλήτων Τμήματος (ΤΥΔΑΥΜ) για την υλοποίηση της διαχείρισης των αποβλήτων στα τμήματα τους
· Θα πρέπει να καθοδηγούν το προσωπικό της κλινικής τους να προσέχουν ώστε οι λοιποί εργαζόμενοι και βοηθοί να τηρούν σχολαστικά τις οδηγίες ασφαλείας 
Υπεύθυνος Διαχείρισης ΑΥΜ Τμήματος (ΤΥΔΑΥΜ)[footnoteRef:1] [1: ] 

Ο ΤΥΔΑΥΜ ορίζεται με ευθύνη του Δ/ντή Τμήματος της ΥΜ και είναι υπεύθυνος για τα εξής :
· Την εφαρμογή του συστήματος διαχείρισης ΑΥΜ στο τμήμα τους
· Τον έλεγχο αντικατάστασης των πληρωμένων σάκων, δοχείων ή άλλων αποθηκευτικών μέσων.
· Την επιτήρηση και εποπτεία του προσωπικού που είναι επιφορτισμένο με τη χωριστή συλλογή και μεταφορά των αποβλήτων.
· Τη μεταφορά των παραγόμενων αποβλήτων στους χώρους αποθήκευσης.
· Τη συμπλήρωση και αποστολή των αντίστοιχων εντύπων που αφορούν τη διαχείριση των αποβλήτων στον ΥΔΑΥΜ.
· Τη διατήρηση αρχείου σχετικά με την ποσότητα των παραγόμενων ΕΑΥΜ από τη λειτουργία του τμήματος τους (Πίνακας 1).
· Τη συνεργασία με το γραφείο προμηθειών ώστε να υπάρχει διαρκώς επαρκές απόθεμα των κατάλληλων αποθηκευτικών μέσων και μέσων συλλογής όπως και των προστατευτικών μέσων ενδυμασίας του προσωπικού. 
· Τη συνεργασία με τον ΥΔΑΥΜ σε θέματα που αφορούν τη βελτίωση / συμπλήρωση της εφαρμογής του ΕΚΔΑΥΜ στο τμήμα τους.
· Τη συνεργασία με το γραφείο επιστασίας σχετικά με τις ανάγκες σε ανθρώπινο δυναμικό σχετικά με τη μεταφορά των παραγόμενων αποβλήτων.

Δ/ντής Νοσηλευτικού προσωπικού και Δ/ντής ΥΜ
Ο Δ/ντής Νοσηλευτικού προσωπικού και ο Δ/ντής ΥΜ σε συνεργασία με την Προϊσταμένη νοσηλευτικού προσωπικού, είναι υπεύθυνοι για την εκπαίδευση του προσωπικού νοσηλείας, των βοηθών ιατρών, του προσωπικού επιστασίας και του λοιπού εργαζόμενου προσωπικού στην ΥΜ σχετικά με τις διαδικασίες χωριστής συλλογής ανά κατηγορία  αποβλήτων, μεταφοράς, αποθήκευσης και διάθεσης των παραγόμενων αποβλήτων. Ως εκ τούτου θα πρέπει :
· Να συνεργάζονται με τον ΥΔΑΥΜ και τους υπόλοιπους επικεφαλής τμημάτων για τη σχολαστική εφαρμογή του ΕΚΔΑΥΜ και τις ειδικές ανάγκες που ενδεχομένως να προκύψουν για τα διάφορα τμήματα.
· Να προωθεί και να διοργανώνει σε συνεργασία με τον υποδιοικητή της ΥΜ σεμινάρια εκπαίδευσης του προσωπικού αναφορικά με τη διαχείριση των παραγόμενων αποβλήτων.

Πρόεδρος Επιτροπής Νοσοκομειακών λοιμώξεων 
Ο Πρόεδρος Νοσοκομειακών λοιμώξεων θα πρέπει να συνεργάζεται με τον ΥΔΑΥΜ (ο οποίος είναι επίσης μέλος της επιτροπής) σε διαρκή βάση και να του παρέχει τις απαραίτητες συμβουλές και κατευθύνσεις αναφορικά με τον έλεγχο πιθανών μολύνσεων από τη διαχείριση των αποβλήτων. Τα καθήκοντα του είναι :
· Να ανιχνεύει ανάγκες πρόσθετης εκπαίδευσης στο εργαζόμενο προσωπικό στη διαχείριση των αποβλήτων.
· Να διοργανώνει και να επιβλέπει την εφαρμογή εκπαιδευτικών και ενημερωτικών προγραμμάτων διαχείρισης αποβλήτων εντός των ΥΜ.
· Να συνεργάζεται με τον ΥΔΑΥΜ και τους υπόλοιπους επικεφαλής τμημάτων για τη σχολαστική εφαρμογή του ΕΚΔΑΥΜ.
Ο Πρόεδρος της Επιτροπής Νοσοκομειακών λοιμώξεων έχει επίσης τη συνολική ευθύνη για την απολύμανση και την κατά το δυνατό μείωση των ΕΑΥΜ που παράγονται από τα εργαστήρια της ΥΜ (απόβλητα που περιέχουν επικίνδυνες χημικές ουσίες).

Δ/ντής Φαρμακείου 
Ο Δ/ντής Φαρμακείου της ΥΜ, είναι υπεύθυνος για την ομαλή λειτουργία του Φαρμακείου της μονάδας και για τη μείωση των αποβλήτων που παράγονται κατά τη λειτουργία του. Αναλυτικότερα, τα καθήκοντα του σχετικά με τη διαχείριση αποβλήτων είναι τα εξής :
· Να συνεργάζεται με τον ΥΔΑΥΜ, τους υπόλοιπους επικεφαλής τμημάτων, την Προϊστάμενη του νοσηλευτικού προσωπικού και τον Δοικητή/Υποδιοικητή της ΥΜ και να τους συμβουλεύει για τις ορθές πρακτικές διαχείρισης των παραγόμενων αποβλήτων σύμφωνα με την εθνική νομοθεσία και τις κατευθύνσεις της κεντρικής διοίκησης.
· Να ζυγίζει και να διατηρεί αρχείο με τις ποσότητες των φαρμάκων (σε gr, kg ml, ή lt και όχι σε τεμάχια) που επιστρέφονται ή καταστρέφονται.
· Να αναφέρει στον ΥΔΑΥΜ ανά τακτά χρονικά διαστήματα (1 φορά εβδομαδιαίως) ή ανάλογα με τις ανάγκες της ΥΜ ή/και όποτε του ζητηθεί από τον ΥΔΑΥΜ τις ποσότητες αποβλήτων οι οποίες παράγονται / καταστρέφονται.
· Να συντονίζει τις διαδικασίες ελέγχου διαχείρισης των αποβλήτων του φαρμακείου.
· Να συνεργάζεται με το γραφείο προμηθειών ώστε να υπάρχει διαρκώς επαρκές απόθεμα των κατάλληλων αποθηκευτικών μέσων και μέσων συλλογής όπως και των προστατευτικών μέσων ενδυμασίας του προσωπικού.
· Να διασφαλίζει την επαρκή εκπαίδευση του προσωπικού στην διαχείριση των διαφορετικών κατηγοριών  παραγόμενων αποβλήτων του φαρμακείου.
Ο Δ/ντής του Φαρμακείου έχει επίσης την ευθύνη για την ασφαλή διαχείριση των γενοτοξικών προϊόντων και αποβλήτων.   

Δ/ντές Διαγνωστικών τμημάτων 
Τα καθήκοντα των Δ/ντών Διαγνωστικών τμημάτων σε ό,τι αφορά τη διαχείριση των παραγόμενων ραδιενεργών αποβλήτων περιλαμβάνουν:
· Να συνεργάζεται με τον ΥΔΑΥΜ, τους υπόλοιπους επικεφαλής τμημάτων, την Προϊστάμενη του νοσηλευτικού προσωπικού και το Δ/ντή της ΥΜ και να τους συμβουλεύει για τις ορθές πρακτικές διαχείρισης των παραγόμενων ραδιενεργών αποβλήτων σύμφωνα με την εθνική νομοθεσία και τις κατευθύνσεις της κεντρικής διοίκησης.
· Να εκτιμά και να διατηρεί αρχείο με τις ποσότητες των ραδιενεγών αποβλήτων που επιστρέφονται ή καταστρέφονται.
· Να αναφέρει στον ΥΔΑΥΜ ανά τακτά χρονικά διαστήματα (1 φορά μηνιαίως) ή ανάλογα με τις ανάγκες της ΥΜ ή/και όποτε του ζητηθεί από τον ΥΔΑΥΜ τις ποσότητες ραδιενεργών αποβλήτων οι οποίες παράγονται.
· Να συντονίζει τις διαδικασίες ελέγχου διάθεσης των ραδιενεργών αποβλήτων.
· Να διασφαλίζει την επαρκή εκπαίδευση του προσωπικού που διαχειρίζεται τα ραδιενεργά απόβλητα.

Δ/ντής Γραφείου Προμηθειών 
Ο Δ/ντής Γραφείου προμηθειών συνεργάζεται σε μόνιμη βάση με τους ΤΥΔΑΥΜ με στόχο την αδιάλειπτη παροχή όλων των απαραίτητων μέσων για τη διαχείριση των παραγόμενων αποβλήτων. Τα μέσα αυτά πρέπει να είναι διαθέσιμα ανά πάσα στιγμή και ως εκ τούτου ο Δ/ντής του γραφείου προμηθειών πρέπει να φροντίζει για τη δημιουργία κατάλληλου (αλλά όχι υπερβολικού) αποθεματικού. Ο Δ/ντής του γραφείου προμηθειών είναι επίσης υπεύθυνος για την έρευνα και αγορά μέσων διαχείρισης αποβλήτων, φιλικών προς το περιβάλλον.
Δ/ντής Τεχνικών Υπηρεσιών
Ο Δ/ντής Τεχνικών υπηρεσιών της ΥΜ είναι υπεύθυνος για την εγκατάσταση και συντήρηση των αποθηκευτικών μέσων και χώρων καθώς και των μέσων φορτοεκφόρτωσης των αποβλήτων εντός της ΥΜ, σύμφωνα με τις επιταγές της κείμενης εθνικής νομοθεσίας. Είναι επίσης υπεύθυνος για τη συντήρηση και καλή λειτουργία των εγκαταστάσεων επεξεργασίας των  αποβλήτων εντός της ΥΜ (αν και εφόσον υπάρχουν). Επιπρόσθετα :
· Διασφαλίζει την κατάλληλη εκπαίδευση του προσωπικού σχετικά με τις αρχές και τους όρους διαχείρισης των αποβλήτων που τίθενται από τον ΕΚΔΑΥΜ.
· Εξασφαλίζει την άρτια εκπαίδευση του προσωπικού που εργάζεται στις εγκαταστάσεις επεξεργασίας των αποβλήτων, εντός της ΥΜ.
Υπεύθυνος αποθήκευσης ΕΑΥΜ
Ο υπεύθυνος αποθήκευσης των ΕΑΥΜ ορίζεται από την Επιτροπή Διαχείρισης Αποβλήτων Υγειονομικής Μονάδας και είναι υπεύθυνος:
· Για τον έλεγχο των ποσοτήτων ΕΑΥΜ που παραλαμβάνει στον αποθηκευτικό χώρο και των ποσοτήτων που διατίθενται σε τρίτους για επεξεργασία ή / και διάθεση.
· Για το συντονισμό των μεταφορέων και την ασφαλή τοποθέτηση των ΕΑΥΜ στα αντίστοιχα σημεία αποθήκευσης.
· Τη διασφάλιση των απαραίτητων συνθηκών στους χώρους αποθήκευσης (π.χ. ψυγεία, καταψύκτες).
· Για την ενημέρωση του τμήματος προμηθειών και του Διοικητή/Υποδιοικητή σχετικά με ανάγκες του αποθηκευτικού χώρου (πρόσθετος εξοπλισμός, πληρότητα ψυκτικών μέσων, τεχνικά προβλήματα κλπ).
· Για τη διατήρηση των χώρων αποθήκευσης σε καλή κατάσταση.
· Για τη συνεργασία με τον ΥΔΑΥΜ, σε θέματα και προβληματισμούς που αφορούν τη λειτουργία των αποθηκευτικών χώρων.

Προϊστάμενος Γραφείου Γεν. Επιστασίας – Καθαριότητας
Αναφορικά με τη διαχείριση των παραγόμενων αποβλήτων στην ΥΜ, ο προϊστάμενος Γεν. Επιστασίας - Καθαριότητας είναι υπεύθυνος για :
· Τη διασφάλιση της ορθής διαχείρισης των οικιακού τύπου απορριμμάτων (ΑΣΑ) - χωριστή συλλογή, μεταφορά, αποθήκευση στους ειδικούς κάδους εκτός της ΥΜ - πριν την αποκομιδή τους από τα απορριμματοφόρα. Για το σκοπό αυτό προΐσταται του προσωπικού καθαριότητας το οποίο και κατευθύνει. 
· Τη μεταφορά ΕΑΥΜ μόνο από κατάλληλα εκπαιδευμένο προσωπικό.
· Την παροχή προσωπικού καθαριότητας στη διάθεση των ΤΥΔΑΥΜ, για τη μεταφορά των ΕΑΥΜ.
· Τη συνεργασία με τον ΥΔΑΥΜ στα στάδια εκτίμησης των παραγόμενων αποβλήτων ή όπου αλλού απαιτείται.
· Την αναφορά στον Διοικητή/Υποδιοικητή της ΥΜ όποιων προβλημάτων ή/και προβληματισμών σχετικά με τη συλλογή και μεταφορά των αποβλήτων  (πρόσθετες ανάγκες μέσων, προσωπικού, κ.α.).

[bookmark: _Toc207429495][bookmark: _Toc207429544][bookmark: _Toc215285973]Καθορισμός πηγών παραγωγής και παραγόμενης ποσότητας ανά κατηγορία ΑΥΜ
[bookmark: _Toc207429496][bookmark: _Toc207429545][bookmark: _Toc215285974]Γενικά 
Ο ΥΔΑΥΜ είναι υπεύθυνος για την εκτίμηση των συνολικών παραγόμενων ποσοτήτων των αποβλήτων της ΥΜ  και την ανάλυση των συμπερασμάτων που προκύπτουν από αυτή.
Τα απόβλητα θα πρέπει να κατηγοριοποιούνται σύμφωνα με τις κατευθύνσεις της εθνικής νομοθεσίας και  να προσδιορίζεται η μέση ημερήσια παραγόμενη ποσότητα ανά κατηγορία και ανά τμήμα της ΥΜ. 
Οι κατηγορίες των αποβλήτων που παράγονται στις ΥΜ περιλαμβάνουν:

Α) Αστικά Στερεά Απόβλητα (ΑΣΑ)

Β) Επικίνδυνα Απόβλητα Υγειονομικών Μονάδων (ΕΑΥΜ)
Β1) Επικίνδυνα Απόβλητα Αμιγώς Μολυσματικά (ΕΑΑΜ)
Β2) Μικτά Επικίνδυνα Απόβλητα (ΜΕΑ)
B3) Άλλα Επικίνδυνα  Απόβλητα (ΑΕΑ)

Γ) Ειδικά ρεύματα αποβλήτων
όπως ορίζονται στην παράγραφο Β1 του άρθρου 2 της παρούσας ΚΥΑ.

Περιληπτικά, ανά κατηγορία περιλαμβάνονται: 
· Αστικά Στερεά Απόβλητα (ΑΣΑ) : απόβλητα που προσομοιάζουν με οικιακά π.χ. από την παρασκευή φαγητών στις κουζίνες των υγειονομικών μονάδων, από τις δραστηριότητες εστίασης, γυαλί, χαρτί, χαρτόνι, πλαστικό, μέταλλα, υλικά συσκευασίας, και άλλα μη επικίνδυνα υλικά. (Πίνακας 1 του Παραρτήματος Ι της παρούσας) 
· Επικίνδυνα Απόβλητα Αμιγώς Μολυσματικά (ΕΑΑΜ) : απόβλητα που έχουν έρθει σε επαφή με αίμα, εκκρίσεις ή άλλα βιολογικά υγρά και μπορούν να μεταδώσουν λοιμώδη νοσήματα. (Πίνακας 2 του Παραρτήματος Ι της παρούσας)
· Μικτά Επικίνδυνα Απόβλητα (ΜΕΑ) : Απόβλητα που προέρχονται από παθολογοανατομικά Εργαστήρια, από Τμήματα όπου γίνονται χημειοθεραπείες όπως ιστοί, όργανα, μέρη σώματος, πειραματόζωα, απόβλητα που περιέχουν υδράργυρο, άλλα βαρέα μέταλλα, αμίαντο, κυτταροτοξικά – κυτταροστατικά - χημειοθεραπευτικά και άλλα φάρμακα. (Πίνακας 3 του Παραρτήματος Ι της παρούσας)
· Άλλα Επικίνδυνα Απόβλητα (ΑΕΑ): Χημικές ουσίες που αποτελούνται από η περιέχουν επικίνδυνες ουσίες.Χλωροφόρμιο, τριχλωροαιθυλένιο, ξυλένιο, ακετόνη, μεθανόλη, ανόργανες χημικές ενώσεις που περιέχουν οξέα και αλκάλια (π.χ. θειικό, υδροχλωρικό, νιτρικό, χρωμικό οξύ, υδροξείδιο του νατρίου και διάλυμα αμμωνίας) και άλλα οξειδωτικά (KΜnO4, K2Cr2O7) ή επιβραδυντές (NaHSO3, Na2SO3), αμαλγάματα οδοντιατρικής, οργανικές χημικές ενώσεις που χρησιμοποιούνται για την καθαριότητα (φαινόλες), κατεστραμμένα θερμόμετρα, πιεσόμετρα υδραργύρου, έλαια εκροής από αντλίες κενού, εξαντλημένα προσροφητικά υλικά, φίλτρα, διαλύτες που χρησιμοποιούνται στα ακτινολογικά εργαστήρια κ.α. (Πίνακας 4 του Παραρτήματος Ι της παρούσας)
· Ειδικά ρεύματα αποβλήτων: ραδιενεργά, μπαταρίες, συσκευασίες με αέρια υπό πίεση, ρεύματα εναλλακτικής διαχείρισης κ.α.
Παρακάτω, παρουσιάζονται ενδεικτικά πρότυποι πίνακες (φόρμες) για την εκτίμηση των παραγόμενων αποβλήτων. 

Τα συλλεγόμενα απόβλητα σε χώρους και διαδρόμους αναμονής της ΥΜ αποτελούν και τυγχάνουν διαχείρισης ως αστικού τύπου στερεά απόβλητα, ενώ τα παραγόμενα απόβλητα στα Τμήματα της ΥΜ κατηγοριοποιούνται όπως αναφέρθηκε στην προηγούμενη παράγραφο και τυγχάνουν ανάλογης διαχείρισης. 
Για τη συνολική εκτίμηση παραγωγής αποβλήτων υπεύθυνος είναι ο ΥΔΑΥΜ. Αναλυτικότερα ο ΥΔΑΥΜ :
1. Εκτιμά σε συνεργασία με τον Προϊστάμενο Γενικής Επιστασίας & Καθαριότητας τον αριθμό των παραγόμενων σάκων αστικών αποβλήτων στους κοινόχρηστους χώρους και διαδρόμους αναμονής εντός της ΥΜ. Η εκτίμηση αυτή μπορεί να γίνεται σε εξαμηνιαία ή ετήσια βάση με την καταγραφή στοιχείων πλήθους και βάρους των σάκων που αποστέλλονται προς διάθεση κατά τη διάρκεια μιας εβδομάδας και υπολογισμό, κατά αυτόν τον τρόπο, του μέσου όρου παραγωγής αστικών αποβλήτων. Τα στοιχεία αυτά καταγράφονται σε αντίστοιχο αρχείο που τηρείται από τον ΥΔΑΥΜ.
2. Θα υπολογίζει τις εκτιμώμενες παραγόμενες ποσότητες αποβλήτων ανά κατηγορία σύμφωνα με τα στοιχεία που θα λαμβάνει από τους ΤΥΔΑΥΜ. 
Για το σκοπό αυτό, ο ΤΥΔΑΥΜ συμπληρώνει και υπογράφει κατά την αποστολή των ΕΑΥΜ στους χώρους αποθήκευσης το αντίστοιχο έντυπο (Σχήμα 3), κάθε φορά που απαιτείται αποστολή των παραγόμενων ΕΑΥΜ προς αποθήκευση. 
Η εκτίμηση του βάρους των αποβλήτων γίνεται ως εξής :
Για μία εβδομάδα στο πρώτο τρίμηνο κάθε έτους, ο ΤΥΔΑΥΜ με τη συνεργασία προσωπικού επιστασίας της ΥΜ, θα ζυγίζει τα παραγόμενα ΕΑΥΜ του τμήματος του, τα περιεχόμενα σε κάθε είδος περιέκτη, στον οποίο συλλέγονται. Από τα στοιχεία αυτά θα εξάγει τους μέσους όρους ανά περιέκτη, τους οποίους θα χρησιμοποιεί για το υπόλοιπο του έτους, στη συμπλήρωση του αντίστοιχου πεδίου. Επιπλέον ο ΤΥΔΑΥΜ θα πρέπει να κάνει δειγματοληπτικούς ελέγχους (τουλάχιστον έναν ανά τρίμηνο) προς επιβεβαίωση των εκτιμήσεων του βάρους των παραγόμενων ΕΑΥΜ. 
Ο υπεύθυνος αποθήκευσης ελέγχει τις εισερχόμενες ποσότητες ΕΑΥΜ (πλήθος περιεκτών) στο χώρο αποθήκευσης και υπογράφει την παραλαβή τους, στο αντίστοιχο πεδίο, εφόσον οι παραλαμβανόμενες ποσότητες συμπίπτουν με τα αναγραφόμενα στο έντυπο. Σε αντίθετη περίπτωση, ο υπεύθυνος αποθήκευσης ενημερώνει άμεσα τον ΤΥΔΑΥΜ προκειμένου να βρεθεί η αιτία της διαφοράς αυτής και να ληφθούν τα απαραίτητα μέτρα. Στη συνέχεια, αντίγραφο του παραπάνω εντύπου επιστρέφεται στον ΤΥΔΑΥΜ , ο οποίος θα αποστέλλει συγκεντρωτικά στοιχεία στον ΥΔΑΥΜ, ανά τακτά χρονικά διαστήματα (1 φορά εβδομαδιαίως) ή ανάλογα με τις ανάγκες της ΥΜ ή/και όποτε του το ζητά ο ΥΔΑΥΜ. Κατά την αποστολή των στοιχείων αυτών θα χρησιμοποιεί το πρότυπο του Πίνακα 1. Ομοίως οι υπεύθυνοι φαρμακείου και διαγνωστικών τμημάτων θα πρέπει να αποστέλλουν αντίστοιχα στοιχεία σχετικά με τα ακατάλληλα / καταστρεφόμενα φάρμακα και τα ραδιενεργά απόβλητα 
Από τα παραπάνω στοιχεία ο ΥΔΑΥΜ θα διαμορφώσει αρχείο (αν είναι δυνατόν και ηλεκτρονικό) το οποίο και θα ενημερώνει όταν απαιτείται από το οποίο θα προκύπτουν τα στοιχεία του Πίνακα 2. 






Σχήμα 3 : Έντυπο αποστολής ΕΑΥΜ προς αποθήκευση
ΕΝΤΥΠΟ ΑΠΟΣΤΟΛΗΣ ΕΑΥΜ ΠΡΟΣ ΑΠΟΘΗΚΕΥΣΗ

ΥΠΕΥΘΥΝΟΣ ΑΠΟΣΤΟΛΗΣ: .................................

ΠΗΓΗ / ΤΜΗΜΑ: .......................

ΗΜΕΡΟΜΗΝΙΑ ΑΠΟΣΤΟΛΗΣ: ...............................

ΩΡΑ ΑΠΟΣΤΟΛΗΣ: .....................


Κατηγορία ΕΑΥΜ
Τύπος περιέκτη (σάκος, δοχείο, κάδος)
Χρώμα περιέκτη
ΠΟΣΟΤΗΤΑ ΕΑΥΜ



Αριθμός περιεκτών
Ποσότητα (κιλά)
















_____________________________                                                         ____________________________
Υπογραφή Υπευθύνου Αποστολής:                                                           Υπογραφή Υπευθύνου Αποθήκης:

* εκτιμώνται με βάση την χωρητικότητα και το πλήθος των αποθηκευτικών μέσων

Τα παραπάνω στοιχεία θα καταχωρούνται από τους ΤΥΔΑΥΜ και τον ΥΔΑΥΜ και σε ηλεκτρονικά αρχεία (όπου είναι εφικτό), ενώ ο ΥΔΑΥΜ και ο υπεύθυνος αποθήκευσης είναι υπεύθυνος για τη διατήρηση των πρωτότυπων εντύπων για χρονική διάρκεια δύο (2) ετών.

[bookmark: _Toc207429498][bookmark: _Toc207429547][bookmark: _Toc215285976]Πρόληψη της παραγωγής
Η πρόληψη της παραγωγής αποβλήτων πρέπει να αποτελεί δέσμευση κάθε ΥΜ. Η πρόληψη αυτή μπορεί να επιτευχθεί μέσω: 
· Της προμήθειας υλικών σύμφωνα με τις ανάγκες της ΥΜ αποφεύγοντας το πλεόνασμα και αποφεύγοντας την αγορά μεγαλύτερων ποσοτήτων από τις απαιτούμενες.
· Βελτιστοποίηση του χρόνου και των διαδικασιών των παραγγελιών ώστε να μειωθεί η πιθανότητα λήξης του χρόνου ζωής κάποιου υλικού.
· Διατήρηση στοιχείων των υλικών που υπάρχουν στις αποθήκες ώστε να προωθείται η χρήση των υλικών για τα οποία πλησιάζει ο χρόνος λήξης τους.
· Την προμήθεια υλικών τα οποία δύνανται εύκολα να αξιοποιηθούν.
· Τη συμμετοχή σε προγράμματα διαλογής στην πηγή, εφόσον αυτή είναι δυνατή.
[bookmark: _Toc207429499][bookmark: _Toc207429548][bookmark: _Toc215285977]Συλλογή μεταφορά και αποθήκευση ΑΥΜ

Οι βασικές αρχές που διέπουν τα στάδια συλλογής, μεταφοράς και αποθήκευσης των ΑΥΜ περιλαμβάνουν:



· Τα διαχωρισμένα  απόβλητα τοποθετούνται σε μέσα αποθήκευσης κατάλληλου χρώματος, με σήμανση, ώστε να είναι εύκολα αναγνωρίσιμα και ακολουθούν τη σωστή γραμμή διαχείρισης.
· Κατάλληλοι υποδοχείς τοποθετούνται σε όλους τους χώρους, όπου παράγονται συγκεκριμένες κατηγορίες αποβλήτων.
· Οι υποδοχείς απομακρύνονται, όταν είναι γεμάτοι το πολύ κατά τα 3/4.
· Η χωριστή συλλογή των απορριμμάτων γίνεται όσο το δυνατό πλησιέστερα στον τόπο παραγωγής τους (π.χ. εντός χειρουργείου, εντός των δωματίων των ασθενών κ.λ.π.).
· Τα απορρίμματα περισυλλέγονται με συχνότητα ανάλογη με το φόρτο εργασίας των Τμημάτων που τα παράγουν.
· Οι κάδοι των απορριμμάτων τοποθετούνται σε θέσεις με εύκολη πρόσβαση και έχουν ποδοκίνητο μηχανισμό.
· Οι κάδοι παραμένουν συνεχώς κλειστοί.
· Δεν επιτρέπεται η μεταφορά του περιεχομένου από έναν κάδο σε άλλο λόγω υψηλού κινδύνου μόλυνσης και οχλήσεων.
· Όλοι οι κάδοι πλένονται με απολυμαντικό στο τέλος της ημέρας.
· Τα καρότσια συλλογής και μεταφοράς των απορριμμάτων των Τμημάτων κυκλοφορούν κλεισμένα, έχουν τους σάκους δεμένους και καλά τοποθετημένους στο εσωτερικό τους, δε φορτώνονται σε μεγάλο ύψος,  διατηρούνται σε καλή κατάσταση και πλένονται καθημερινά με ειδικό απολυμαντικό.
· Τα τροχήλατα, που μεταφέρουν μολυσματικά απορρίμματα, δεν χρησιμοποιούνται για άλλες εργασίες.
· Αποφεύγεται με κάθε τρόπο η δημιουργία σκόνης, σταγονιδίων και η άμεση επαφή των χεριών με τα απορρίμματα.
· Υπάρχει ο κατάλληλος εξοπλισμός για την απολύμανση του χώρου και των χεριών του προσωπικού (συστήνεται το πλύσιμο των χεριών μετά από κάθε επαφή με απορρίμματα).
· Η μεταφορά των απορριμμάτων δε γίνεται από κοινού με τη μεταφορά τροφών ή ιματισμού (π.χ. με τον ίδιο ανελκυστήρα).
· Ο μεταφορέας ενημερώνεται επακριβώς για το είδος και την επικινδυνότητα του φορτίου που μεταφέρει.
· Απαγορεύεται η χρήση αγωγών απόρριψης (απλών ή υπό κενό) απορριμμάτων.

Η επιτυχής διαχείριση των αποβλήτων στο σύνολο της, είναι άμεσα συνυφασμένη με την κατηγοριοποίηση των αποβλήτων κατά τη διαλογή στην πηγή. Η χωριστή συλλογή ανά κατηγορία παραγόμενων αποβλήτων, είναι αποκλειστική ευθύνη του παραγωγού και θα πρέπει να γίνεται όσο το δυνατό πιο κοντά στα σημεία παραγωγής τους. 
Ο καταλληλότερος τρόπος για την κατηγοριοποίηση των παραγόμενων αποβλήτων είναι η διαλογή τους σε χρωματισμένους σάκους/δοχεία/κάδους ανάλογα με το είδος τους. Ο προτεινόμενος κωδικοποιημένος χρωματισμός των ΕΑΥΜ στη χώρα μας, εξαρτάται τόσο από το είδος τους, όσο και από την επεξεργασία που πρέπει να υποστούν πριν τη διάθεση. Έτσι ανάλογα με το είδος τους :
· αποτέφρωση μπορεί να εφαρμοσθεί σε όλα τα ΕΑΑΜ και ΜΕΑ 
· ενώ αποστείρωση μόνο στα ΕΑΑΜ. 
Επιπρόσθετα, ανάλογα με την επεξεργασία :
· Τα προς αποστείρωση ΕΑΑΜ  τοποθετούνται σε συσκευασίες κίτρινου χρώματος
· Τα προς αποτέφρωση ΕΑΥΜ τοποθετούνται σε συσκευασίες κόκκινου χρώματος εκτός εάν η αποτεφρωτική εγκατάσταση δεν δύναται να επεξεργαστεί ΕΑΥΜ που περιέχουν πάνω από 1% αλογονούχες οργανικές ενώσεις, οπότε τοποθετούνται σε συσκευασίες πράσινου χρώματος.  
Επιπρόσθετα στη συσκευασία απαιτείται σήμανση με τον όρο «Επικίνδυνα Απόβλητα» και το διεθνές σύμβολο του μολυσματικού και επικίνδυνου χαρακτήρα
Επιπλέον της χρωματικής κωδικοποίησης των αποθηκευτικών μέσων, συνιστώνται τα παρακάτω :
· Τα αστικού χαρακτήρα παραγόμενα απόβλητα εντός των ΥΜ θα πρέπει να ακολουθούν τις πρακτικές διαχείρισης που καθορίζονται από την ΚΥΑ 50910/2727/2003 (ΦΕΚ 1909Β/22.12.2003) σχετικά με τη διαχείριση των στερεών αποβλήτων. 
· Τα αιχμηρά αντικείμενα (π.χ. βελόνες) θα πρέπει να συλλέγονται μαζί ανεξάρτητα αν είναι ή όχι μολυσμένα, σε ανθεκτικούς αδιάτρητους αποθηκευτικούς περιέκτες, συνήθως κατασκευασμένους από υψηλής πυκνότητας πλαστικό. Θα πρέπει να είναι άκαμπτα και αδιαπέραστα ώστε εκτός των αιχμηρών αντικειμένων να μπορούν να αποθηκεύσουν ασφαλώς και τα περιεχόμενα υγρά των συριγγών. Εκτός των πλαστικών ή μεταλλικών δοχείων, μπορούν να χρησιμοποιηθούν και δοχεία από σκληρό χαρτόνι. Στα μέσα αυτά θα πρέπει να υπάρχει ετικέτα με την ημερομηνία και προέλευση τους καθώς και το σήμα του βιολογικού κινδύνου (Σχήμα 4).
· Τα δοχεία/κάδοι/σάκοι που χρησιμοποιούνται για τα μολυσματικά απόβλητα θα πρέπει να είναι σημασμένα με την αντίστοιχη διεθνή ένδειξη (Σχήμα 4). Στα μέσα αυτά θα πρέπει να υπάρχει ετικέτα με την ημερομηνία και προέλευση των μολυσματικών αποβλήτων.
· Τα αμιγώς μολυσματικού χαρακτήρα απόβλητα (ΕΑΑΜ) θα πρέπει, όταν είναι εφικτό, να υπόκεινται σε άμεση επεξεργασία.
· Τα κυτταροτοξικά – κυτταροστατικά - χημειοθεραπευτικά απόβλητα θα πρέπει να συλλέγονται σε ανθεκτικά, υδατοστεγή δοχεία με την ευκρινή ένδειξη ‘ΚΥΤΤΑΡΟΤΟΞΙΚΑ - ΚΥΤΤΑΡΟΣΤΑΤΙΚΑ – ΧΗΜΕΙΟΘΕΡΑΠΕΥΤΙΚΑ ΑΠΟΒΛΗΤΑ’. Στα μέσα αυτά θα πρέπει να υπάρχει ετικέτα με την ημερομηνία και προέλευση τους.
· Τα ληγμένα φάρμακα θα πρέπει να αποστέλλονται στο φαρμακείο για απόσυρση (με δελτίο επιστροφής). Φάρμακα που έχουν ανοιχθεί ή εκτεθεί σε μολυσματικό περιβάλλον, καθώς και οι συσκευασίες αυτών που έχουν υπολείμματα φαρμάκων, θα πρέπει να συλλέγονται χωριστά στο αντίστοιχο δοχείο και σε καμία περίπτωση να μην επιστρέφονται στο φαρμακείο της ΥΜ λόγω του αυξημένου κινδύνου επιμόλυνσής του.
· Τα απόβλητα από εργαστήρια που περιέχουν επικίνδυνες χημικές ουσίες   θα πρέπει να συλλέγονται χωριστά, σε μη διαβρώσιμα δοχεία και μετά τη συσκευασία τους να αποστέλλονται σε εξειδικευμένες εταιρείες επεξεργασίας. Η ταυτότητα των χημικών ουσιών θα πρέπει να αναγράφεται ευκρινώς στις συσκευασίες αυτές. Στα αποθηκευτικά αυτά μέσα, θα πρέπει να υπάρχει ετικέτα με την ημερομηνία και προέλευσή τους. Επικίνδυνα  απόβλητα αυτής της κατηγορίας  δεν πρέπει ποτέ να αναμιγνύονται.  
· Τα απόβλητα που περιέχουν υψηλό ποσοστό βαρέων μετάλλων (π.χ. κάδμιο, υδράργυρος κλπ) θα πρέπει να συλλέγονται χωριστά σε ανθεκτικά και στεγανά δοχεία με σήμανση, που να πληροφορεί για το περιεχόμενό τους.
· Για τη διαχείριση των ραδιενεργών αποβλήτων (κατεργασία, χειρισμό, αποθήκευση, εισαγωγή και εξαγωγή, μεταφορά και απόρριψή τους), αρμόδια αρχή είναι η Ελληνική Επιτροπή Ατομικής Ενέργειας. Η Υγειονομική Μονάδα θα πρέπει να εφαρμόζει τη νομοθεσία για την προστασία ανθρώπων, αγαθών και περιβάλλοντος από τις επιβλαβείς επιδράσεις των ιοντιζουσών ακτινοβολιών. (ΚΥΑ 1014 (ΦΟΡ) 94/2001 - ΦΕΚ 216Β – 6.3.2001, για την έγκριση κανονισμών ακτινοπροστασίας και Οδηγία 2006/117/ΕΥΡΑΤΟΜ, σχετικά με την επιτήρηση και τον έλεγχο των αποστολών ραδιενεργών αποβλήτων και αναλωμένου πυρηνικού καυσίμου)
· [bookmark: OLE_LINK2]Τα υγρά απόβλητα (εξαιρουμένων των υγρών επικινδύνων αποβλήτων, όπως φάρμακα, χημικές ουσίες, αίμα, κ.λπ. τα οποία υπόκεινται σε διαχείριση μαζί με τους περιέκτες τους – π.χ. σύριγγες, πλαστικές σακούλες, κ.λπ. -  όπως έχει ήδη περιγραφεί) προσομοιάζουν με τα αστικά λύματα αν και είναι πιθανόν να περιέχουν ορισμένα επικίνδυνα συστατικά (π.χ. αυξημένη συγκέντρωση μικροβίων, κλπ). Τα απόβλητα αυτά πρέπει είτε να διατίθενται στην αποχέτευση προς επεξεργασία σε κεντρική μονάδα επεξεργασίας (εφόσον η ΥΜ είναι συνδεδεμένη με αποχετευτικό σύστημα), είτε να διατίθενται σε μονάδα επεξεργασίας υγρών αποβλήτων η οποία βρίσκεται εντός της ΥΜ (εφόσον η ΥΜ δεν συνδέεται με κεντρική μονάδα επεξεργασίας). Σε κάθε περίπτωση θα πρέπει να τηρούνται οι αναλυτικές προδιαγραφές διαχείρισης αυτών, σύμφωνα με το Παράρτημα ΙΙ της παρούσας.

[bookmark: _Toc215286027]Σχήμα 4 : Διεθνές σύμβολο μολυσματικού και ραδιενεργού χαρακτήρα

Τα κατάλληλα αποθηκευτικά μέσα θα πρέπει να είναι διαθέσιμα στα αντίστοιχα σημεία παραγωγής των  αποβλήτων. Ειδικές οδηγίες που αφορούν την κατηγοριοποίηση, διαλογή και πλήρωση των αποθηκευτικών μέσων θα πρέπει να είναι αναρτημένες σε όλα τα σημεία παραγωγής και συλλογής των  αποβλήτων.
Η πλήρωση των δοχείων δεν θα πρέπει να ξεπερνά τα ¾ του συνολικού τους όγκου. Το προσωπικό δεν πρέπει σε καμία περίπτωση να επιχειρεί να αφαιρέσει απόβλητα που τοποθετήθηκαν λανθασμένα στα δοχεία/σάκους/κάδους. Αν αστικού τύπου και επικίνδυνα απόβλητα αναμιχθούν, τότε το σύνολο θα πρέπει να διαχειρίζεται ως Επικίνδυνα  Απόβλητα.  
Το νοσηλευτικό και λοιπό προσωπικό της ΥΜ θα πρέπει να μεριμνήσει ώστε οι σάκοι αποβλήτων να σφραγίζονται με ασφάλεια. Οι ελαφροί σάκοι μπορούν να σφραγισθούν δένοντας τους αλλά οι βαρύτεροι πιθανόν να χρειασθούν ανθεκτικότερο (πλαστικό) μέσο σφράγισης. Οι σφραγισμένοι περιέκτες με αιχμηρά αντικείμενα θα πρέπει να τοποθετούνται σε ειδικούς περιέκτες, ομοίου χρώματος, την αντίστοιχη διεθνή σήμανση και ετικέτα για το περιεχόμενο τους, πριν την απομάκρυνσή τους από το κάθε τμήμα ή τη μονάδα.
Σε καμία περίπτωση δεν πρέπει να στοιβάζονται πληρωμένα δοχεία/σάκοι/κάδοι, στα σημεία παραγωγής των ΑΥΜ. Η αποκομιδή τους από το αρμόδιο προσωπικό της ΥΜ και η μεταφορά τους σε χώρους αποθήκευσης θα πρέπει να γίνεται βάσει συγκεκριμένου προγράμματος που θα δημιουργηθεί για τον σκοπό αυτό.
Πιο συγκεκριμένα :
· Η αποκομιδή και μεταφορά των αποβλήτων σε προσδιορισμένα σημεία αποθήκευσης θα πρέπει να γίνεται σε καθημερινή βάση (ή συχνότερα αν απαιτείται).
· Οι πληρωμένοι σάκοι θα συλλέγονται μόνο εάν φέρουν ετικέτα με το περιεχόμενο τους και το σημείο παραγωγής τους.
· Οι πληρωμένοι σάκοι/δοχεία/κάδοι θα πρέπει να αντικαθίστανται άμεσα μετά την απομάκρυνση τους, με όμοιούς τους.
Επιπρόσθετα, στα σημεία παραγωγής αποβλήτων θα πρέπει να είναι άμεσα διαθέσιμα πρόσθετα αποθηκευτικά μέσα. 
Λαμβάνοντας υπόψη το παραπάνω γενικό πλαίσιο συλλογής των ΕΑΥΜ, κάθε ΥΜ θα πρέπει στην ενότητα αυτή να περιγράψει αναλυτικά τις πρακτικές χωριστής συλλογής για καθένα ρεύμα αποβλήτων το οποίο παράγει.

Η μεταφορά των παραγόμενων αποβλήτων εντός της ΥΜ θα πρέπει να γίνεται με τροχήλατα και άλλα καρότσια τα οποία δεν χρησιμοποιούνται για άλλο σκοπό πέραν αυτού και πληρούν τις παρακάτω προϋποθέσεις και σύμφωνα με τις αναλυτικές προδιαγραφές που αναφέρονται στο Παράρτημα ΙΙ της παρούσας απόφασης: 
· Φορτώνονται και εκφορτώνονται εύκολα
· Δεν έχουν αιχμηρές προεξοχές οι οποίες μπορεί να οδηγήσουν στη διάρρηξη των σάκων
· Είναι ανθεκτικά κατά τις κρούσεις και καταπονήσεις που προκαλούνται κατά τη μετακίνηση
· Καθαρίζονται εύκολα
Τα παραπάνω μέσα μεταφοράς θα πρέπει να καθαρίζονται και να απολυμαίνονται με τα κατάλληλα απολυμαντικά μέσα, καθημερινά. 
Οι κανόνες μεταφοράς των  αποβλήτων εκτός της ΥΜ, είναι αυτοί που διαμορφώνονται από την κείμενη εθνική και κοινοτική νομοθεσία σχετικά με επικίνδυνα εμπορεύματα και οι οποίοι βασίζονται στις απαιτήσεις της ADR. 
Ειδικά για τις οδικές μεταφορές των ΕΑΥΜ, για τις οποίες εφαρμόζεται η ADR, ο υπόχρεος συλλογής και μεταφοράς των ΕΑΥΜ απαιτείται να διαθέτει άδεια συλλογής και μεταφοράς ΕΑΥΜ και:
· Να διαθέτει σύμβουλο ασφάλειας, όπως προβλέπεται στο τμήμα 1.8.3 της ADR
· Να εξασφαλίζει ότι ο οδηγός που εκτελεί τη μεταφορά είναι κάτοχος ισχύοντος πιστοποιητικού επαγγελματικής κατάρτισης ADR, αντίστοιχο των μεταφερόμενων υλών
· Να εξασφαλίζει ότι το όχημα που εκτελεί τη μεταφορά είναι κατάλληλο και εφοδιασμένο με πιστοποιητικό έγκρισης ADR, όπου απαιτείται
· Να εξασφαλίζει ότι το όχημα φέρει κατάλληλη σήμανση και εξοπλισμό (όπως κατάλληλες συσκευές πυρόσβεσης, προειδοποιητικό γιλέκο)
· Να εφοδιάζει τη μεταφορική μονάδα με τα παραστατικά έγγραφα που απαιτεί η ADR (όπως έγγραφο μεταφοράς και γραπτές οδηγίες σε περίπτωση ατυχήματος).
Λαμβάνοντας υπόψη το παραπάνω γενικό πλαίσιο μεταφοράς των ΕΑΥΜ, κάθε ΥΜ θα πρέπει στην ενότητα αυτή να περιγράψει αναλυτικά τις πρακτικές μεταφοράς για καθένα ρεύμα αποβλήτων το οποίο παράγει.

Εντός της ΥΜ θα πρέπει να ορισθεί επαρκής χώρος αποθήκευσης για τις διάφορες κατηγορίες αποβλήτων ανάλογα με τις παραγόμενες ποσότητες και τη συχνότητα συλλογής τους. Για την αποθήκευση των ΕΑΥΜ θα πρέπει να τηρούνται οι αναλυτικές προδιαγραφές του Παραρτήματος ΙΙ της παρούσας απόφασης.

Τα ΕΑΑΜ και ΜΕΑ, φυλάσσονται σε ψυκτικό θάλαμο, για χρονικό διάστημα όχι μεγαλύτερο των 5 ημερών σε θερμοκρασία υποχρεωτικά μικρότερη ή ίση με 5 οC (για ποσότητες μικρότερες των 500 λίτρων η αποθήκευση μπορεί να γίνει μέχρι 30 ημέρες σε θερμοκρασία μικρότερη ή ίση με 0 οC). 
Στην εξωτερική επιφάνεια των χώρων αποθήκευσης των επικίνδυνων αποβλήτων, υπάρχει ευκρινής σήμανση με τον όρο «Επικίνδυνα Απόβλητα» και το διεθνές σύμβολο του μολυσματικού και επικίνδυνου χαρακτήρα. Η θερμοκρασία των ψυκτικών θαλάμων ελέγχεται σε τακτά χρονικά διαστήματα και καταγράφεται σε αρχείο.
Κάθε φορά, που ο χώρος αποθήκευσης των παραπάνω κατηγοριών αποβλήτων, αδειάζει, καθαρίζεται και απολυμαίνεται σχολαστικά.
Τα ΑΕΑ αποθηκεύονται εντός της ΥΜ, για χρονικό διάστημα όχι μεγαλύτερο του ενός έτους. Κατά την αποθήκευσή τους, οι χρησιμοποιούμενοι χώροι διαμορφώνονται ειδικά για το σκοπό αυτό και πρέπει να βρίσκονται σε απόσταση ασφαλείας από τους χώρους αποθήκευσης άλλων υλών καθώς και τους λειτουργικούς χώρους της ΥΜ. Οι χώροι αποθήκευσης πρέπει να είναι κατάλληλες κτιριακές εγκαταστάσεις τέτοιας κατασκευής, ώστε να τα προφυλάσσουν από βροχές, πλημμύρες, φωτιά κ.λπ. Κατά το σχεδιασμό να λαμβάνεται υπόψη η ευχέρεια πρόσβασης ενώ το δάπεδο των χώρων αποθήκευσης να είναι βιομηχανικού τύπου, κατάλληλης στιλπνότητας και επαρκούς αντιδιαβρωτικής προστασίας. Οι κυριότερες παράμετροι που πρέπει να ικανοποιούν οι χώροι αποθήκευσης εντός των ΥΜ περιλαμβάνουν (σύμφωνα και με το Παράρτημα ΙΙ της παρούσας απόφασης):
· Θα πρέπει να υπάρχει επαρκής αερισμός και φωτισμός του χώρου
· Θα πρέπει να αποφεύγεται η γειτνίαση των αποθηκευμένων Ε.Α με δίκτυα υποδομών που ενδέχεται να επηρεαστούν
· Επίσης το άνοιγμα των θυρών των κτιρίων αποθήκευσης να γίνεται μόνο προς τα έξω και με απλή ώθηση. Το πλάτος των θυρών δεν μπορεί να είναι μικρότερο των 0,80 m. H κατασκευή των παραθύρων στις αποθήκες να είναι τέτοια, ώστε ανά δύο να είναι απέναντι, να ανοίγουν εύκολα προς τα έξω και σε περίπτωση ανάγκης να επιτρέπουν τη γρήγορη έξοδο όσων βρίσκονται μέσα σε αυτές.
Μέσα στο χώρο αποθήκευσης, τα απόβλητα είναι τοποθετημένα και σε δεύτερο υποδοχέα του ιδίου χρώματος με τον αρχικό υποδοχέα, εφόσον απαιτείται, πλήρους στεγανότητας, ώστε να αποτρέπονται τυχόν διαφυγές υγρών. Στην περίπτωση που δεν υπάρχει ψυκτικός θάλαμος ο χρόνος αποθήκευσης των αποβλήτων δε θα πρέπει να υπερβαίνει τις 48 ώρες το χειμώνα και 24 ώρες το καλοκαίρι.
Τα Αστικά Στερεά Απόβλητα (ΑΣΑ) τοποθετούνται σε κάδους που βρίσκονται σε χώρο αποθήκευσης εντός του περιβάλλοντος χώρου της ΥΜ. 
Οι χώροι αποθήκευσης δεν θα πρέπει να είναι κοντά σε χώρους αποθήκευσης ή προετοιμασίας τροφίμων. Στους χώρους αποθήκευσης υπάρχει παροχή νερού, συστήματα καθαριότητας, σύνδεση με την αποχέτευση της ΥΜ, πυροσβεστήρας, προστατευτική ενδυμασία, σάκοι αποβλήτων.
Οι χώροι αποθήκευσης  αποβλήτων θα πρέπει να έχουν τα ακόλουθα χαρακτηριστικά :
· Το δάπεδο θα πρέπει να είναι ανθεκτικό, αδιαπέραστο με κατάλληλο αποχετευτικό σύστημα, ώστε να είναι εύκολο να καθαρισθεί και να απολυμανθεί.
· Θα πρέπει να υπάρχει παροχή ύδατος.
· Ο χώρος πρέπει να είναι επαρκής για τους απαιτούμενους ελιγμούς των τροχήλατων και την εκφόρτωση από το αρμόδιο προσωπικό.
· Θα πρέπει να είναι δυνατή η απομόνωση του χώρου από μη εξουσιοδοτημένα άτομα. 
· Θα πρέπει ο χώρος να μην είναι εκτεθειμένος στην ηλιακή ακτινοβολία και δύσκολα προσβάσιμος σε ζώα και πουλιά.
· Θα πρέπει να είναι καλά φωτισμένος και εξοπλισμένος με σύστημα εξαερισμού.
· Θα πρέπει να είναι μακριά από χώρους εστίασης και χώρους αποθήκευσης τροφών.
· Θα πρέπει να διαθέτει κατάλληλο εξοπλισμό καθαρισμού, μέσων προφύλαξης και να είναι κοντά στο χώρο αποθήκευσης σάκων/δοχείων/κάδων.
· Να υπάρχουν εγκατεστημένα προληπτικά μέτρα πυρασφάλειας.
Τέλος, στα σημεία παραγωγής των αποβλήτων θα πρέπει να υπάρχουν αναρτημένες κατόψεις των ορόφων της ΥΜ όπου φαίνονται οι χώροι αποθήκευσης των παραγόμενων αποβλήτων (τοποθετούνται στα κατάλληλα σημεία με ευθύνη του ΥΔΑΥΜ).
Κάθε φορά που παραλαμβάνονται επικίνδυνα απόβλητα για αποθήκευση, ο υπεύθυνος αποθήκευσης, κρατά στο αρχείο του αντίγραφο του εντύπου του σχήματος 3 που τα συνοδεύει και συμπληρώνει αντίστοιχο αρχείο ώστε να παρακολουθείται η ροή των επικίνδυνων αποβλήτων στην ΥΜ (Πίνακας 4). 
Στη συνέχεια, κάθε φορά που εξάγονται από την αποθήκη επικίνδυνα  απόβλητα προς επεξεργασία (εντός ή εκτός της ΥΜ) / διάθεση συμπληρώνεται αντίστοιχο αρχείο με πληροφορίες που αφορούν την έξοδο ΕΑΥΜ από τους χώρους αποθήκευσης (Πίνακας 5). 
Τα στοιχεία των εντύπων και πινάκων αυτών (τα οποία αν είναι εφικτό διατηρούνται είτε σε έντυπη, είτε σε ηλεκτρονική μορφή) αποστέλλονται στον ΥΔΑΥΜ ανά τακτά χρονικά διαστήματα (1 φορά εβδομαδιαίως) ή/και όποτε αυτός το απαιτήσει, προκειμένου να εξαχθούν συγκεντρωτικά στοιχεία σύμφωνα με το πρότυπο του Πίνακα 6.

Λαμβάνοντας υπόψη τα παραπάνω, κάθε ΥΜ θα πρέπει στην ενότητα αυτή να περιγράψει αναλυτικά τις πρακτικές και διαδικασίες αποθήκευσης για καθένα ρεύμα αποβλήτων το οποίο παράγει.

Επεξεργασία ΕΑΥΜ
Ο ΥΔΑΥΜ θα πρέπει να κρατά αρχείο (Πίνακας 7) σχετικά με την επεξεργασία (αποτέφρωση, αποστείρωση, αποθήκευση/ μεταφόρτωση, κ.α.) που υφίστανται τα ΕΑ ανά κατηγορία, με βάση τα στοιχεία που θα του αποστέλλονται από τον Υπεύθυνο Αποθήκης (Πίνακες 4-6).

	Μονάδα επεξεργασίας

Ο παραπάνω πίνακας επικαιροποιείται από τον ΥΔΑΥΜ όταν υπάρξουν αλλαγές σε κάποιο από τα πεδία του ή εφόσον υπάρξει αντίστοιχη τροποποίηση της νομοθεσίας.
Επιπλέον, ο ΥΔΑΥΜ διατηρεί αρχείο σχετικά με την επεξεργασία των παραγόμενων ΕΑΥΜ εντός ή εκτός της μονάδας, το οποίο ενημερώνεται κάθε φορά που απόβλητα από την αποθήκευση αποστέλλονται προς επεξεργασία εντός ή εκτός μονάδας.
Πιο συγκεκριμένα, τα ΕΑΥΜ που οδηγούνται προς επεξεργασία εντός της ΥΜ, συνοδεύονται από το Έντυπο αναγνώρισης για τη συλλογή και μεταφορά επικινδύνων αποβλήτων (Παράρτημα ΙΙ κεφ 6.2). Ο υπεύθυνος αποθήκευσης και ο μεταφορέας συμπληρώνουν τα στοιχεία του εντύπου που τους αφορούν, σε δύο (2) αντίγραφα. Ο μεταφορέας παραλαμβάνει και τα δύο αυτά αντίγραφα προκειμένου να συμπληρωθούν και υπογραφούν από τον υπεύθυνο εγκατάστασης επεξεργασίας ΕΑΥΜ. Στη συνέχεια ο μεταφορέας επιστρέφει ένα υπογεγραμμένο αντίγραφο στον υπεύθυνο αποθήκης, ενώ το άλλο το διατηρεί ο υπεύθυνος επεξεργασίας. 
Τα ΕΑΥΜ που οδηγούνται προς επεξεργασία εκτός της ΥΜ, συνοδεύονται επίσης από το Έντυπο αναγνώρισης για τη συλλογή και μεταφορά επικινδύνων αποβλήτων (Παράρτημα ΙΙ κεφ 6.2). Ο υπεύθυνος αποθήκευσης και ο μεταφορέας συμπληρώνουν τα στοιχεία του εντύπου που τους αφορούν σε τρία (3) αντίγραφα. Ο μεταφορέας παραλαμβάνει και τα τρία αυτά αντίγραφα προκειμένου να συμπληρωθούν και υπογραφούν από τον υπεύθυνο εγκατάστασης επεξεργασίας ΕΑΥΜ. Στη συνέχεια ο μεταφορέας επιστρέφει ένα υπογεγραμμένο αντίγραφο στον υπεύθυνο αποθήκης, διατηρεί ο ίδιος στα αρχεία του το δεύτερο και τρίτο το διατηρεί ο υπεύθυνος επεξεργασίας. 
Ο υπεύθυνος αποθήκης αποστέλλει τα υπογεγραμμένα έντυπα αναγνώρισης στον ΥΔΑΥΜ, ο οποίος και τα διατηρεί στο αρχείο του, ώστε, ο ΥΔΑΥΜ να διατηρεί όλα τα έγγραφα που αποδεικνύουν τη σωστή επεξεργασία των ΕΑΥΜ (στοιχεία αναλύσεων και μετρήσεων των διενεργούμενων ελέγχων, της επεξεργασίας, στοιχεία λειτουργίας της εγκατάστασης αν διαθέτει τέτοια η ΥΜ, έντυπα αναγνώρισης των ΕΑΥΜ, παραστατικά παράδοσης σε εταιρείες κ.λπ.). 


Λαμβάνοντας υπόψη το παραπάνω γενικό πλαίσιο επεξεργασίας των ΕΑΥΜ, κάθε ΥΜ θα πρέπει στην ενότητα αυτή να περιγράψει αναλυτικά τις πρακτικές και διαδικασίες επεξεργασίας για καθένα ρεύμα αποβλήτων το οποίο παράγει είτε εντός είτε εκτός της εγκατάστασης.

Στον συγκεντρωτικό πίνακα που ακολουθεί δίδονται περιληπτικά οι προδιαγραφές διαχείρισης ΕΑΥΜ όπως έχουν περιγραφεί παραπάνω.


Πίνακας 7: Είδος εφαρμοζόμενης επεξεργασίας ΕΑΥΜ (Ίδιος με τον Πίνακα ΙΙ του Παραρτήματος ΙΙ της παρούσας)
	Κατηγορία ΑΥΜ
	Μέθοδος διαχείρισης
	Προδιαγραφές περιέκτη
		
	Προδιαγραφές αποθήκευσης
	Παρατηρήσεις

	
	
	Χρωματισμός
	Υλικό
	
	

	- Μικτά Επικίνδυνα Απόβλητα (ΜΕΑ
-Αμιγώς Μολυσματικά (ΕΑΑΜ)
	Αποτέφρωση ελάχιστης θερμοκρασίας 850 οC (D10, R1)
	Κόκκινο
	Ανθεκτικό, υδατοστεγές δοχείο με σχετική ένδειξη
Συσκευασίες UN κατάλληλες κατά ADR, IMDG, RID κλπ.

	Ψυκτικός θάλαμος, για όχι παραπάνω από 5 ημέρες σε θερμοκρασία μικρότερη ή ίση με 5οC (για ποσότητες μικρότερες των 500 λίτρων η αποθήκευση μπορεί να γίνει μέχρι 30 ημέρες σε θερμοκρασία μικρότερη ή ίση με 0 οC). Αν δεν υπάρχει ψυκτικός θάλαμος ο χρόνος αποθήκευσης δε θα πρέπει να υπερβαίνει τις 48 ώρες το χειμώνα και 24 ώρες το καλοκαίρι
	

	-Αμιγώς Μολυσματικά (ΕΑΑΜ)
	Αποστείρωση
		Κίτρινο
	Ανθεκτικοί, υδατοστεγείς περιέκτες. Σε περίπτωση αιχμηρών αντικειμένων ο περιέκτης πρέπει να αποτελείται από  ανθεκτικό, αδιάτρητο από αιχμηρά αντικείμενα μέσο, από υψηλής πυκνότητας πλαστικό.
Συσκευασίες UN κατάλληλες κατά ADR, IMDG, RID κλπ.
	Ψυκτικός θάλαμος, για όχι παραπάνω από 5 ημέρες σε θερμοκρασία μικρότερη ή ίση με 5 οC (για ποσότητες μικρότερες των 500 λίτρων η αποθήκευση μπορεί να γίνει μέχρι 30 ημέρες σε θερμοκρασία μικρότερη ή ίση με 0οC). Αν δεν υπάρχει ψυκτικός θάλαμος ο χρόνος αποθήκευσης δε θα πρέπει να υπερβαίνει τις 48 ώρες το χειμώνα και 24 ώρες το καλοκαίρι
	

	-ΑΕΑ - Επικίνδυνα χημικά (<1% αλογονούχες οργανικές ουσίες)
-ΑΕΑ-Βαρέα μέταλλα
-ΑΕΑ - Ακτινολογικά 
-ΑΕΑ - Λοιπά επικίνδυνα απόβλητα (<1% αλογονούχες οργανικές ουσίες)
-ΑΕΑ - Φάρμακα 

	Αποτέφρωση ελάχιστης θερμοκρασίας 850 οC (D10, R1)
	Κόκκινο
	Ανθεκτικά και στεγανά δοχεία με σχετική σήμανση. Συσκευασίες UN κατάλληλες κατά ADR, IMDG, RID κλπ
	Σε κτιριακή εγκατάσταση αποθήκευσης επικινδύνων αποβλήτων για όχι παραπάνω από 1 έτος
	Κατά περίπτωση λαμβάνονται υπόψη και οι προτεινόμενες εργασίες διαχείρισης σύμφωνα με τον  Πίνακα 5 του Παραρτήματος Ι

	- ΑΕΑ - Επικίνδυνα χημικά (>1% αλογονούχες οργανικές ουσίες)
- ΑΕΑ - Λοιπά επικίνδυνα απόβλητα (>1% αλογονούχες οργανικές ουσίες)
	Αποτέφρωση ελάχιστης θερμοκρασίας 1.100 οC (D10, R1)
	Πράσινο
	Ανθεκτικά και στεγανά δοχεία με σχετική σήμανση. Συσκευασίες UN κατάλληλες κατά ADR, IMDG, RID κλπ
	Σε κτιριακή εγκατάσταση αποθήκευσης επικινδύνων αποβλήτων για όχι παραπάνω από 1 έτος

Τονίζεται ότι, όπως έχει ήδη αναφερθεί, στον εσωτερικό κανονισμό που οφείλει να συντάξει κάθε ΥΜ, πρέπει να περιγράφονται αναλυτικά οι πρακτικές χωριστής συλλογής, μεταφοράς, αποθήκευσης και επεξεργασίας κάθε είδους αποβλήτου και ιδιαίτερα των ΕΑΥΜ

[bookmark: _Toc207429506][bookmark: _Toc207429555][bookmark: _Toc215285984]Εκπαίδευση προσωπικού
[bookmark: _Toc207429507][bookmark: _Toc207429556][bookmark: _Toc215285985]Σκοπός
Σκοπός της εκπαίδευσης προσωπικού, είναι η γνωστοποίηση στους εμπλεκομένους των θεμάτων υγείας, ασφάλειας και περιβαλλοντικής ευαισθησίας  που αφορούν τη διαχείριση των ΑΥΜ  και πως αυτά επιδρούν στην καθημερινή τους εργασία. Βασικό σημείο της εκπαίδευσης του προσωπικού είναι η ανάδειξη του ρόλου του κάθε μέλους, στο σύνολο του ΕΚΔΑΥΜ.
[bookmark: _Toc207429508][bookmark: _Toc207429557][bookmark: _Toc215285986]Υπόχρεοι εκπαίδευσης
Διαφορετικά επιμορφωτικά προγράμματα θα πρέπει να σχεδιασθούν και να στοχεύουν στην εκπαίδευση των παρακάτω :
· Διοίκηση της ΥΜ η οποία είναι υπεύθυνη για την εφαρμογή κανονισμών που σχετίζονται με την διαχείριση των ΑΥΜ
· Επιστημονικό προσωπικό
· Νοσηλευτικό προσωπικό (περιλαμβανομένων βοηθών)
· Προσωπικό καθαριότητας, βοηθητικό προσωπικό
Το επιστημονικό προσωπικό  μπορεί να εκπαιδεύεται εντός της ΥΜ κατά τη διάρκεια συναντήσεων εργασίας, ενώ το νοσηλευτικό και λοιπό προσωπικό κατά τη διάρκεια επίσημων σεμιναρίων. Η εκπαίδευση της διοίκησης της ΥΜ καθώς και του ΥΔΑΥΜ μπορεί να γίνει εκτός της ΥΜ, σε αρμόδια τμήματα πανεπιστημίων, ημερίδες κλπ.
[bookmark: _Toc207429509][bookmark: _Toc207429558][bookmark: _Toc215285987]Εκπαιδευτικά προγράμματα
Τα εκπαιδευτικά προγράμματα πρέπει να περιλαμβάνουν :
· Πληροφορίες και δικαιολόγηση των ενεργειών που σχετίζονται με τη διαχείριση ΑΥΜ
· Πληροφορίες και κατευθύνσεις σχετικά με το ρόλο κάθε μέλους του συστήματος διαχείρισης
· Τεχνικές οδηγίες για κάθε ομάδα του συστήματος διαχείρισης κατά την εφαρμογή του κανονισμού διαχείρισης

Τα προγράμματα εκπαίδευσης του προσωπικού περιλαμβάνουν :
· Ενημέρωση για το υπάρχον νομοθετικό πλαίσιο στα θέματα διαχείρισης κάθε κατηγορίας αποβλήτων.
· Πληροφόρηση σχετικά με τους προβλεπόμενους από τον Εσωτερικό Κανονισμό ρόλους και υπευθυνότητες κάθε κατηγορίας εργαζομένων.
· Οδηγίες εφαρμογής των πρακτικών διαχείρισης των αποβλήτων π.χ. επεξήγηση της έγχρωμης κωδικοποίησης των σάκων, των συμβόλων και των προφυλάξεων που πρέπει να ακολουθηθούν κατά τον χειρισμό των μολυσματικών και επικίνδυνων  αποβλήτων κ.α.
· Διαδικασίες ελαχιστοποίησης των αποβλήτων. 
· Σημασία του σωστού διαχωρισμού των διαφόρων κατηγοριών  αποβλήτων. 
· Κινδύνους που σχετίζονται με τη διαχείριση των  αποβλήτων / επιπτώσεις στην υγεία.
· Διαδικασίες αντιμετώπισης ατυχημάτων, Σχέδιο Έκτακτης Ανάγκης.
· Οδηγίες για τη χρήση μέσων ατομικής προστασίας (φόρμας, γαντιών, μάσκας κ.λ.π.) 
· Επιδημιολογία, τρόποι μετάδοσης και προφύλαξης των HIV, HBV, HCV
· Μέτρα προστασίας και ασφάλειας του προσωπικού κατά τη διαχείριση των ΕΑΥΜ.
Η επικαιροποίηση των γνώσεων του υπάρχοντος προσωπικού και η ενημέρωση τους σχετικά με τη νέα νομοθεσία είναι κεφαλαιώδους σημασίας και θα πρέπει να λαμβάνει χώρα ανά τακτά χρονικά διαστήματα ή όποτε είναι απαραίτητο.

[bookmark: _Toc207429510][bookmark: _Toc207429559][bookmark: _Toc215285988]Υπεύθυνοι εκπαίδευσης 
Ο Πρόεδρος και η επιτροπή νοσοκομειακών λοιμώξεων σε συνεργασία με τον ΥΔΑΥΜ, είναι υπεύθυνοι για την προώθηση και εφαρμογή των παραπάνω εκπαιδευτικών προγραμμάτων, που αφορούν όλα τα στάδια διαχείρισης των παραγόμενων αποβλήτων. Είναι δε υπεύθυνοι, για την επαρκή επιμόρφωση όλων των μελών του συστήματος, σχετικά με τη διαχείριση των αποβλήτων  και των υποχρεώσεων τους, που πηγάζουν από την υλοποίηση του κανονισμού διαχείρισης.   
Για το λόγο αυτό, θα πρέπει να διατηρείται από τον ΥΔΑΥΜ, αρχείο για τα εκπαιδευτικά προγράμματα που έχουν παρουσιασθεί στην ΥΜ, τις ομάδες που έχουν συμμετάσχει σε αυτά καθώς και το περιεχόμενο των προγραμμάτων αυτών. Το πρότυπο αυτό αρχείο, θα έχει τη μορφή του παρακάτω πίνακα και θα συμπληρώνεται κάθε φορά που λαμβάνει χώρα ένα εκπαιδευτικό σεμινάριο – πρόγραμμα σχετικά με τη διαχείριση των ΑΥΜ.

Αναφορικά με την εκπαίδευση του προσωπικού σε θέματα διαχείρισης των ΑΥΜ που στοχεύουν στη διασφάλιση της υγιεινής και ασφαλείας στους χώρους εργασίας, αλλά και την προστασίας του περιβάλλοντος, οι Δ/ντές των κλινικών – τμημάτων της ΥΜ είναι υπεύθυνοι για :
· Την επαρκή εκπαίδευση του προσωπικού που δραστηριοποιείται στην κλινική/τμήμα/τομέα τους για τη διαχείριση των ΑΥΜ που παράγονται εκεί. Η συμμετοχή και παρακολούθηση εκπαιδευτικών προγραμμάτων από το προσωπικό αυτό, πρέπει να καταγράφεται στα αρχεία εκπαίδευσης προσωπικού.
· Την εφαρμογή των παρακάτω διαδικασιών που αφορούν την ορθολογική διαχείριση των παραγόμενων αποβλήτων στα τμήματα τους  :
· Την ασφαλή και προσεκτική χωριστή συλλογή των παραγόμενων αποβλήτων συμπεριλαμβανομένων των αιχμηρών αντικειμένων.
· Την καθολική εφαρμογή της πολιτικής διαχείρισης της ΥΜ σχετικά με τα παραγόμενα ΑΥΜ.
· Την κατανόηση και εφαρμογή της ορθής χωριστής συλλογής των παραγόμενων αποβλήτων ανά κατηγορία στους αντίστοιχους σάκους/δοχεία/κάδους και η κατάλληλη σήμανση αυτών.
· Τις ενέργειες που πρέπει να ακολουθήσουν σε περιπτώσεις έκτακτων περιστατικών και ατυχημάτων.

[bookmark: _Toc207429511][bookmark: _Toc207429560][bookmark: _Toc215285989]Μέτρα υγιεινής και ασφάλειας κατά την εφαρμογή του κανονισμού διαχείρισης AYM

Η σωστή διαχείριση των  AΥΜ προϋποθέτει :
· την εφαρμογή προγραμμάτων κατάλληλης και συστηματικής εκπαίδευσης στους εργαζόμενους, 
· την προμήθεια εξοπλισμού για την προστασία τους 
· την εφαρμογή προγράμματος ασφάλειας της εργασίας, που περιλαμβάνει τον εμβολιασμό, την προφύλαξη από την έκθεση σε επικίνδυνους παράγοντες και την ιατρική παρακολούθηση. 
Οι ειδικότητες που διατρέχουν το μεγαλύτερο κίνδυνο είναι οι καθαριστές, οι συντηρητές μηχανημάτων, οι χειριστές μονάδων επεξεργασίας και όλοι όσοι εμπλέκονται στο χειρισμό αποβλήτων και στη διάθεσή τους, μέσα και έξω από την YM.
Στους στόχους της εκπαίδευσης ανήκει και η κατανόηση: α) των ενδεχόμενων κινδύνων που εμπεριέχονται στη διαχείριση των αποβλήτων β) της σημασίας του εμβολιασμού κατά της Ηπατίτιδας Β και γ) της σημασίας της χρήσης μέσων για την ατομική προστασία. 

[bookmark: _Toc207429513][bookmark: _Toc207429562][bookmark: _Toc215285991]Προστασία εργαζομένων
Η παραγωγή, ο διαχωρισμός, η διακίνηση, η επεξεργασία και η διάθεση των  AΥΜ  συνεπάγεται το χειρισμό δυνητικώς επικίνδυνων υλικών. Οι εργαζόμενοι, που συμμετέχουν σε τέτοιες διαδικασίες, πρέπει να βεβαιωθούν ότι όλοι οι πιθανοί κίνδυνοι έχουν αναγνωριστεί και εκτιμηθεί, ώστε να ληφθούν τα κατάλληλα μέτρα για την αποτροπή της έκθεσης  σε επικίνδυνες ουσίες ή τουλάχιστον την έκθεση σε ασφαλή όρια.  
Η εκτίμηση του κινδύνου όλων των δραστηριοτήτων που εμπλέκονται στη διαχείριση των αποβλήτων  θα πρέπει να προηγείται πάντα της επιλογής των κατάλληλων προστατευτικών μέσων και ενεργειών. Τα μέσα αυτά θα πρέπει να είναι κατάλληλα σχεδιασμένα ώστε να αποτρέψουν την έκθεση σε επικίνδυνα υλικά ή να την περιορίσουν σε ασφαλή επίπεδα. Μετά την ολοκλήρωση εκτίμησης των πιθανών κινδύνων, το εμπλεκόμενο προσωπικό θα πρέπει να εκπαιδευτεί στη χρήση των απαραίτητων προστατευτικών μέσων.   
[bookmark: _Toc207429514][bookmark: _Toc207429563][bookmark: _Toc215285992]Προστατευτικός εξοπλισμός
Το είδος των μέσων ατομικής προστασίας, που χρησιμοποιείται από τους εργαζόμενους στις ΥΜ , εξαρτάται από το βαθμό έκθεσής τους στους κινδύνους που σχετίζονται με τη διαχείριση αποβλήτων. Η Υγειονομική Μονάδα διαθέτει τα ακόλουθα για όσους χειρίζονται απόβλητα:
· Κράνη με ή χωρίς προσωπίδα (ανάλογα με την εργασία)
· Μάσκες προσώπου (ανάλογα με την εργασία)
· Γυαλιά (ανάλογα με την εργασία)
· Φόρμα προστασίας (υποχρεωτική)
· Βιομηχανικές ποδιές  
· Ποδονάρια ή μπότες (υποχρεωτικά)
· Γάντια (ιατρικό και νοσηλευτικό προσωπικό) ή χοντρά γάντια για εργάτες   αποβλήτων
Οι μπότες και τα χοντρά γάντια είναι ιδιαίτερα σημαντικά για τους εργάτες που μεταφέρουν τα ΕΑΥΜ. Οι ενισχυμένες σόλες τους προστατεύουν τους εργαζόμενους κατά την αποθήκευση των παραγόμενων αποβλήτων δρώντας προληπτικά σε ενδεχόμενη επαφή με επικίνδυνα υγρά απόβλητα και σε ολισθηρά πατώματα. Αν η συλλογή δεν έχει γίνει με σωστό τρόπο, υπάρχει πιθανότητα μολυσμένα αιχμηρά αντικείμενα να έρθουν σε επαφή με τα άκρα των εργαζομένων με απρόβλεπτες συνέπειες. Όσοι φορτώνουν απόβλητα σε κλιβάνους πρέπει να φορούν προσωπίδες και κράνη, καθώς και μάσκες κατά την απομάκρυνση της στάχτης που δημιουργείται.
Παρακάτω παρουσιάζεται η συνιστώμενη ενδυμασία κατά τη μεταφορά ΕΑΥΜ .

[bookmark: _Toc207429515][bookmark: _Toc207429564][bookmark: _Toc215285993]Ατομική Υγιεινή
Για να τηρούνται οι βασικοί κανόνες υγιεινής τόσο στους χώρους της αποθήκευσης των αποβλήτων όσο και στις εγκαταστάσεις επεξεργασίας πρέπει να υπάρχουν νιπτήρες με σαπούνι και ζεστό νερό (αν είναι δυνατό ποδοκίνητοι). Το πλύσιμο των χεριών είναι απαραίτητο κάθε φορά που κάποιος έρχεται σε επαφή με απόβλητα. 

Προτείνεται η ανοσοποίηση για τον ιό της Ηπατίτιδας Β και του Τετάνου, καθώς έχουν παρατηρηθεί περιπτώσεις προσβολής ατόμων που ασχολούνται με το χειρισμό μολυσματικών αποβλήτων.
Για την ανοσοποίηση του προσωπικού αυτού υπεύθυνη είναι η Επιτροπή Νοσοκομειακών Λοιμώξεων σε συνεργασία με τον ΥΔΑΥΜ. Ο ΥΔΑΥΜ θα πρέπει να είναι ενήμερος σχετικά με την ανοσοποίηση του προσωπικού.

Περιληπτικά επισημαίνονται οι παρακάτω :
· Ο προσεκτικός διαχωρισμός αποβλήτων και η τοποθέτησή τους σε διαφορετικούς περιέκτες και σάκους με σήμανση, ώστε να είναι απόλυτα διακριτός ο κίνδυνος που προκύπτει από την κάθε κατηγορία.
· Η προσεκτική συσκευασία, η οποία προστατεύει τους εργαζόμενους από την επαφή τους με τα απόβλητα και τις διαρροές. 
· Η σωστή σήμανση, η οποία επιτρέπει την άμεση αναγνώριση του είδους του αποβλήτου και της πηγής προέλευσης.
· Η σωστή μεταφορά που ελαττώνει την πιθανότητα να εκτεθεί το εμπλεκόμενο προσωπικό σε κίνδυνο.
· Η προσεκτική αποθήκευση, η οποία επιτρέπει την πρόσβαση στο εξουσιοδοτημένο προσωπικό μόνο και αποτρέπει την είσοδο εντόμων και τρωκτικών, που είναι δυνατό να μεταφέρουν τη μόλυνση σε γειτονικές περιοχές. 

[bookmark: _Toc215285996][bookmark: _Toc207429518][bookmark: _Toc207429567]Ειδικές προφυλάξεις για την αντιμετώπιση ατυχημάτων 
Ο εργαζόμενος που καλείται να καθαρίσει επικίνδυνα υλικά, που έχουν διασκορπιστεί ως αποτέλεσμα ατυχήματος, φοράει γάντια, μάσκα, γυαλιά και ειδική φόρμα. Αν η ουσία είναι πτητική και ιδιαίτερα επικίνδυνη (π.χ. τοξική), φοράει επιπλέον εξοπλισμό προστασίας του αναπνευστικού. Αν χυθεί μολυσματικό υλικό στο δάπεδο, ο χώρος καθαρίζεται με απολυμαντικά. Είναι σημαντικό να ανακτήσουμε τον υδράργυρο, αν έχει συμβεί διαρροή του σε κάποιο ατύχημα, χρησιμοποιώντας το ειδικό σφουγγάρι υδραργύρου.  

Υπεύθυνος για την ασφάλεια κατά τη χρήση κυτταροτοξικών – κυτταροστατικών - χημειοθεραπευτικών φαρμάκων είναι ο Δ/ντής - Προϊστάμενος του Φαρμακείου της Υγειονομικής Μονάδας. 
Για να ελαχιστοποιηθεί η έκθεση σε τέτοιου είδους φάρμακα λαμβάνονται τα ακόλουθα μέτρα:
· Γραπτές οδηγίες που καθορίζουν τις ασφαλείς διαδικασίες για κάθε σχετική εργασία
· Φύλλα ασφαλείας που βασίζονται στις οδηγίες του προμηθευτή για τους ενδεχόμενους κινδύνους
· Καθορισμένη διαδικασία για την έκτακτη περίπτωση επαγγελματικού ατυχήματος
· Εκπαίδευση του προσωπικού που εμπλέκεται στον χειρισμό κυτταροτοξικών – κυτταροστατικών - χημειοθεραπευτικών φαρμάκων (σε συνεργασία με τον ΥΔΑΥΜ)

Οι οδηγίες για την προστασία του προσωπικού περιλαμβάνουν:
· Χωριστή συλλογή των κυτταροτοξικών – κυτταροστατικών - χημειοθεραπευτικών αποβλήτων σε κατάλληλους περιέκτες με ετικέτα που περιέχει τον όρο «Επικίνδυνα κυτταροτοξικά – κυτταροστατικά - χημειοθεραπευτικά Απόβλητα» και τοποθέτησή τους σε κατάλληλους περιέκτες, σύμφωνα με τα αναφερόμενα στο Παράρτημα ΙΙ της παρούσας απόφασης.
· Ασφαλή φύλαξη των κυτταροτοξικών – κυτταροστατικών - χημειοθεραπευτικών αποβλήτων μέχρι την διάθεσή τους.
· Επιστροφή των ληγμένων φαρμάκων στον προμηθευτή.
· Απολύμανση του εξοπλισμού που χρησιμοποιείται για την αντιμετώπιση διασκορπισμένων ουσιών και για τη διάθεση και επεξεργασία μολυσμένου από κυτταροτοξικά – κυτταροστατικά - χημειοθεραπευτικά φάρμακα και εκκρίματα ασθενών, υλικού.

Τέλος, οι εργάτες που έρχονται σε επαφή με κυτταροτοξικά – κυτταροστατικά - χημειοθεραπευτικά απόβλητα  θα πρέπει να φορούν γάντια, μάσκες, στολές και γυαλιά.

Για την αντιμετώπιση εκτάκτων περιστατικών, αρμόδιος για το συντονισμό των ενεργειών, την τήρηση των κανόνων και την ενημέρωση της διοίκησης της ΥΜ είναι ο ΥΔΑΥΜ. Σε περίπτωση εκτάκτων περιστατικών ο ΥΔΑΥΜ συνεργάζεται και συντονίζει επίσης το συνεργείο απολύμανσης ώστε να τηρείται το σχέδιο έκτακτης ανάγκης. Σε περίπτωση απουσίας του ΥΔΑΥΜ, το ρόλο του αναλαμβάνει ο αρχαιότερος εκ των ΤΥΔΑΥΜ.
Το σχέδιο έκτακτης ανάγκης ενεργοποιείται, όταν συμβεί διασκορπισμός στερεών, υγρών μολυσματικών ή άλλων επικίνδυνων ουσιών, τραυματισμός ή δυσλειτουργία των μέσων αποθήκευσης. 
Οι διαδικασίες αντιμετώπισης τέτοιων περιστατικών θα πρέπει οπωσδήποτε να περιλαμβάνουν :
· Την τήρηση των όρων, μέτρων και διαδικασιών που ορίζονται από το σχέδιο έκτακτης ανάγκης
· Τον καθαρισμό και αν είναι απαραίτητο, την απολύμανση των προσβληθέντων χώρων - περιοχών 
· Τον περιορισμό της έκθεσης των εργαζομένων, όσο είναι δυνατό, κατά τον καθαρισμό / απολύμανση 
· Τον περιορισμό της έκθεσης του προσωπικού της ΥΜ και των ασθενών και η απομάκρυνση τους κατά τον καθαρισμό / απολύμανση
· Τον περιορισμό της ρύπανσης / μόλυνσης του περιβάλλοντος

Το προσωπικό της ΥΜ θα πρέπει να είναι κατάλληλα εκπαιδευμένο για την αντιμετώπιση τέτοιων περιστατικών και ο απαραίτητος εξοπλισμός θα πρέπει να είναι διαθέσιμος ώστε να χρησιμοποιηθεί έγκαιρα και άμεσα.
[bookmark: _Toc207429522][bookmark: _Toc207429571][bookmark: _Toc215286000]Διασκορπισμός επικίνδυνων ουσιών - Τραυματισμός
Ο διασκορπισμός επικίνδυνων ουσιών απαιτεί συνήθως τον καθαρισμό / απολύμανση της προσβληθείσας περιοχής. Στην περίπτωση διασκορπισμού μολυσματικών υλικών είναι σημαντικό να προσδιορισθεί ο τύπος αυτών και αν κριθεί απαραίτητο να εκκενωθεί η περιοχή. Γενικά, είναι πιο πιθανό να διασκορπιστούν επικίνδυνα υλικά σε εργαστηριακούς χώρους παρά σε άλλα τμήματα της ΥΜ.  
Παρακάτω παρουσιάζονται τα στοιχειώδη βήματα και διαδικασίες για την αντιμετώπιση περιστατικών (σχέδιο έκτακτης ανάγκης) με διασκορπισμένα επικίνδυνα υλικά:

· Απομονώνουμε την προσβεβλημένη περιοχή
· Παρέχουμε πρώτες βοήθειες και ιατρική περίθαλψη αν υπάρχουν τραυματισμένα άτομα
· Πλένουμε και απολυμαίνουμε τα μάτια και το δέρμα των ατόμων που εκτέθηκαν. Αν τα μάτια έχουν προσβληθεί από κάποια διαβρωτική, χημική ουσία ολόκληρο το πρόσωπο ξεπλένεται με άφθονο, καθαρό νερό στο νιπτήρα, με τα μάτια να ανοιγοκλείνουν διαρκώς επί 10-30 λεπτά της ώρας. Ιδιαίτερη προσοχή πρέπει να δοθεί σε τυχόν ανοικτές πληγές στο σώμα
· Ενημερώνουμε τον ΥΔΑΥΜ ο οποίος θα συντονίσει τις απαραίτητες ενέργειες
· Προσδιορίζουμε τη φύση και τα χαρακτηριστικά των διασκορπισμένων ουσιών
· Απομακρύνουμε όλα τα άτομα τα οποία δεν εμπλέκονται στις εργασίες καθαρισμού
· Παρέχουμε τα απαραίτητα μέσα ατομικής προστασίας στα άτομα που πραγματοποιούν τις εργασίες καθαρισμού
· Περιορίζουμε τον διασκορπισμό επιπλέον υλικών
· Εξουδετερώνουμε ή απολυμαίνουμε το διασκορπισμένο επικίνδυνο υλικό, εάν αυτό ενδείκνυται
· Σε περίπτωση βιολογικών υλικών, η απολύμανση των επιφανειών  μπορεί να γίνει σύμφωνα με τις οδηγίες της επιτροπής νοσοκομειακών λοιμώξεων
· Σε περίπτωση τοξικών υλικών (κυτταροστατικά κ.α.) ΑΠΑΓΟΡΕΥΕΤΑΙ η χρήση απολυμαντικών ή άλλων χημικών ουσιών για την εξουδετέρωση τους. Καλούμε αμέσως την επιτροπή νοσοκομειακών λοιμώξεων, η οποία θα δώσει τις απαραίτητες οδηγίες
· Περισυλλέγουμε όλα τα διασκορπισμένα υλικά. Τα αιχμηρά αντικείμενα δεν πρέπει να περισυλλέγονται με τα χέρια. Πρέπει να χρησιμοποιείται ειδικός εξοπλισμός π.χ. λαβίδες, φτυάρια κ.α. 
· Καθαρίζουμε και απολυμαίνουμε την περιοχή, σκουπίζοντάς τη με απορροφητικά υφάσματα. Πρέπει να χρησιμοποιείται μόνο η μία πλευρά του υφάσματος (ή άλλου απορροφητικού υλικού), ώστε να μην εξαπλωθεί η μόλυνση. Η απολύμανση πρέπει να γίνεται από το λιγότερο προς το περισσότερο μολυσμένο τμήμα, με τακτικές αλλαγές των απορροφητικών υλικών. Σε περίπτωση χυμένων υγρών, πρέπει να χρησιμοποιούνται στεγνά πανιά, ενώ σε περίπτωση διασκορπισμένων στερεών υλικών, πανιά εμβαπτισμένα σε υδατικό διάλυμα (όξινο, βασικό ή ουδέτερο ανάλογα με την περίπτωση)
· Τα επικίνδυνα υλικά και τα υλικά μιας χρήσεως, που χρησιμοποιήθηκαν για τον καθαρισμό, πρέπει να τοποθετούνται σε κατάλληλους υποδοχείς απορριμμάτων για την ειδική διαχείρισή τους
· Ξεπλένουμε με νερό την περιοχή και την περνάμε με στεγνά απορροφητικά πανιά
· Απολυμαίνουμε όσα εργαλεία χρησιμοποιήθηκαν για τον καθαρισμό
· Αφαιρούμε τον προστατευτικό ρουχισμό και τον απολυμαίνουμε
· Σε περίπτωση έκθεσης ατόμου σε επικίνδυνη ουσία κατά την επιχείρηση καθαρισμού καταφεύγουμε στην παροχή ιατρικής περίθαλψης.



Ο απαραίτητος εξοπλισμός για τη συλλογή των διασκορπισμένων υλικών θα πρέπει να είναι άμεσα διαθέσιμος και ανάλογα με την ενδεικνυόμενη ενέργεια θα περιλαμβάνει τα μέσα που περιγράφονται στον παρακάτω πίνακα.





[bookmark: _Toc215286020]Πίνακας 9 : Εξοπλισμός για τον καθαρισμό διασκορπισμένων υλικών
	Ενέργεια
	Απαραίτητα εργαλεία ή υλικά

	Προσέγγιση της διασκορπισμένης ουσίας
	Προστατευτικός εξοπλισμός (Εικ. 1) 

	Περιορισμός της διασκορπισμένης ουσίας
	Απορροφητικά υλικά (π.χ. πετσέτες, πανιά, χαρτί κ.α.)

	Εξουδετέρωση ή απολύμανση της ουσίας (εάν είναι απαραίτητο)
	· Για μολυσματική ουσία: απολυμαντικό 
· Για οξέα: ανθρακικό νάτριο, ανθρακικό ασβέστιο ή βάση
· Για βάσεις: σκόνη κιτρικού οξέος ή άλλο οξύ
· Για κυτταροτοξικά υλικά: ειδικές χημικές ουσίες αποδόμησης

	Συλλογή της διασκορπισμένης ουσίας
	· Για υγρά: απορροφητικό χαρτί, πριονίδια, προσροφητικός πηλός
· Για στερεά: λαβίδες, σκούπες, γάζες, φτυάρι
· Υδράργυρος: σφουγγάρι υδραργύρου, αντλία κενού

	Συσκευασία των αποβλήτων
	Πλαστικές σακούλες (κόκκινη, κίτρινη η μαύρη, ανάλογα με την περίσταση), περιέκτες αιχμηρών κ.α.

	Απολύμανση της περιοχής
	· Για μολυσματικά υλικά: απολυμαντικά
· Για επικίνδυνες τοξικές ουσίες: κατάλληλος διαλύτης ή νερό



[bookmark: _Toc197943881][bookmark: _Toc207429523][bookmark: _Toc207429572][bookmark: _Toc215286001]Δυσλειτουργία μέσων αποθήκευσης 
Η δυσλειτουργία κάποιου μέσου αποθήκευσης των ΕΑΥΜ, συνιστά σε ορισμένες περιπτώσεις έκτακτο περιστατικό, το οποίο χρήζει άμεσης παρακολούθησης, επιδιόρθωσης ή/και πρόσθετων ενεργειών. Οι περιπτώσεις αυτές αφορούν τη δυσλειτουργία ή παύση λειτουργίας κάποιου αποθηκευτικού μέσου των ΕΑΥΜ όπως συντηρητές, καταψύκτες κλπ, λόγω βλάβης ή λόγω διακοπής ρεύματος. Η φύση και ο μολυσματικός χαρακτήρας των ΕΑΥΜ είναι τέτοιος, ώστε απαιτείται η λήψη άμεσων ενεργειών για τη διασφάλιση της υγείας των εργαζομένων, των πολιτών και του περιβάλλοντος. Στην περίπτωση αποδεδειγμένης δυσλειτουργίας ενός τέτοιου μέσου, ακολουθούνται οι παρακάτω ενέργειες :

· Ενημέρωση από τον υπεύθυνο αποθήκευσης, του τμήματος τεχνικών υπηρεσιών και του ΥΔΑΥΜ (Έντυπο σχήματος 6) και εκτίμηση της πιθανότητας άμεσης επιδιόρθωσης του, από προσωπικό της ΥΜ ή από άλλο εξειδικευμένο συνεργείο. Επιδιόρθωση του μέσου σε κάθε περίπτωση, αν είναι εφικτό.
· Σε περίπτωση αδυναμίας άμεσης επιδιόρθωσης από το προσωπικό της ΥΜ ή από άλλο εξειδικευμένο συνεργείο εκτός ΥΜ  άμεση ενημέρωση του ΥΔΑΥΜ από τον υπεύθυνο αποθήκευσης.
· Ανάλογα με τη διαθεσιμότητα παρόμοιων αποθηκευτικών μέσων στην ΥΜ που προκύπτει από τη συνεργασία υπεύθυνου αποθήκευσης και ΥΔΑΥΜ, τα ΕΑΥΜ που συντηρούνται ή καταψύχονται στο ελαττωματικό μέσο, μεταφέρονται από κατάλληλο προσωπικό, σε άλλο κατάλληλο αποθηκευτικό μέσο μετά από υπόδειξη του ΥΔΑΥΜ.
· Σε περίπτωση μη διαθεσιμότητας κατάλληλου αποθηκευτικού μέσου τα ΕΑΥΜ αυτά, είτε οδηγούνται κατά προτεραιότητα προς επεξεργασία εντός της ΥΜ είτε καλείται από τον ΥΔΑΥΜ έκτακτα, για να τα παραλάβει άμεσα ο κατάλληλος μεταφορέας και να τα οδηγήσει προς επεξεργασία στη συνεργαζόμενη μονάδα επεξεργασίας ΕΑΥΜ.
· Σε κάθε περίπτωση ο ΥΔΑΥΜ ενημερώνει με τη χρήση του παρακάτω εντύπου τον Υποδιοικητή της ΥΜ, ο οποίος με τη σειρά του αν το κρίνει αναγκαίο, προχωρά σε συνεργασία με το γραφείο προμηθειών της ΥΜ, στην αντικατάσταση του ελαττωματικού μέσου.
· Σε κάθε περίπτωση μεταφοράς προς επεξεργασία εντός ή εκτός της ΥΜ ακολουθούνται οι προβλεπόμενες από τον παρόντα Οδηγό διαδικασίες.     

[bookmark: _Toc215286030]Σχήμα 6 : Έντυπο αναφοράς δυσλειτουργίας 
ΑΝΑΦΟΡΑ ΔΥΣΛΕΙΤΟΥΡΓΙΑΣ ΑΠΟΘΗΚΕΥΤΙΚΟΥ ΜΕΣΟΥ 


Από : …………(Υπεύθ. Αποθήκευσης ή ΥΔΑΥΜ)  Προς :………(ΥΔΑΥΜ & Τεχν. Υπηρεσία ή Υποδιοικητή αντίστοιχα)

Φύση του συμβάντος :……………………………………………………………………………….. ……………………………………………………………………………………………………………
Χρόνος συμβάντος :…………………………………………………
Απαιτούμενες ενέργειες για την αντιμετώπιση του συμβάντος : …………………………………………… ………………………………………………....…………………………………………………..…..…………………………………………………………………………………………………………………………………………………………………………………………………………………………………………………………………………………………………………………………………………………………………………………………………..
Άλλες σχετικές πληροφορίες παρατηρήσεις :…………………………………………………… ………………………………………………………………………………………………………………………………………………………………………………………………………………………………………………………………………………………………………………………………………………



Ημερομηνία                                                                                                                     Ο-Η Αναφέρων
…………………                                                                                                                ………………………























Το παραπάνω έντυπο συντάσσεται και αποστέλλεται στους κατάλληλους παραλήπτες όπως περιγράφεται παραπάνω. Σε κάθε περίπτωση ο συντάκτης και παραλήπτης κρατά από ένα αντίτυπο.

[bookmark: _Toc207429524][bookmark: _Toc207429573][bookmark: _Toc215286002]Απεργία διαρκείας μεταφορέων αποβλήτων 
Στην ακραία περίπτωση κατά την οποία η ΥΜ δεν είναι σε θέση να απομακρύνει τα ΕΑΥΜ από τους χώρους αποθήκευσης, λόγω απεργίας των αδειοδοτημένων μεταφορέων, ενδέχεται να υπάρξει κίνδυνος για τη δημόσια υγεία είτε λόγω υπερπλήρωσης των χώρων αποθήκευσης είτε λόγω υπέρβασης του χρόνου αποθήκευσης. Στην περίπτωση αυτή η ΥΜ θα πρέπει να αποταθεί στη Γενική Γραμματεία Πολιτικής Προστασίας ή/και στην αρμόδια υπηρεσία του Υπουργείου Υγείας και Κοινωνικής Αλληλεγγύης, προκειμένου να τους συμβουλευτεί για τις περαιτέρω ενέργειες στις οποίες θα πρέπει να προβεί.
[bookmark: _Toc207429525][bookmark: _Toc207429574][bookmark: _Toc215286003]Αναφορά συμβάντων και περιστατικών
Όλο το προσωπικό διαχείρισης των αποβλήτων της ΥΜ θα πρέπει να είναι κατάλληλα εκπαιδευμένο για την αντιμετώπιση έκτακτων περιστατικών και την εφαρμογή του σχεδίου έκτακτης ανάγκης. Επιπρόσθετα, θα πρέπει να γνωρίζει την ενδεδειγμένη διαδικασία για την τεκμηριωμένη αναφορά ατυχήματος ή περιστατικού, που σχετίζεται με διασκορπισμό, διαρροή, λανθασμένο διαχωρισμό, αιχμηρά αντικείμενα κ.α. Η αναφορά ατυχήματος γίνεται εγγράφως προς τον ΥΔΑΥΜ και περιλαμβάνει :
· Τη φύση του περιστατικού / συμβάντος
· Τον τόπο και χρόνο που έλαβε χώρα
· Το προσωπικό που ενεπλάκη
· Τις ενέργειες που έλαβαν χώρα για την αντιμετώπιση του συμβάντος
· Άλλες σχετικές παρατηρήσεις και πληροφορίες

Σε περίπτωση ατυχήματος συμπληρώνεται το έντυπο που ακολουθεί :
[bookmark: _Toc215286031]Σχήμα 7 : Έντυπο αναφοράς συμβάντος προς τον ΥΔΑΥΜ
ΑΝΑΦΟΡΑ ΑΤΥΧΗΜΑΤΟΣ ΠΡΟΣ ΤΟΝ ΥΔΑΥΜ


Φύση του συμβάντος :……………………………………………………………………………….. ……………………………………………………………………………………………………………
Τόπος συμβάντος :…………………………………………………..
Χρόνος συμβάντος :…………………………………………………
Άμεσα εμπλεκόμενο προσωπικό :…………………………………………………………………. …………………………………………………………………………………………………………….. ……………………………………………………………………………………………………………………………………………………………………………………………………………………………..
Ενέργειες για την αντιμετώπιση του συμβάντος : ……………………………………………… ..…………………………………………………..…..…………………………………………………………………………………………………………………………………………………………………………………………………………………………………………………………………………………………………………………………………………………………………………………………………..
Άλλες σχετικές πληροφορίες παρατηρήσεις :…………………………………………………… ………………………………………………………………………………………………………………………………………………………………………………………………………………………………………………………………………………………………………………………………………………

Ο-Η Αναφέρων
…………………

 
Ο ΥΔΑΥΜ  διερευνάει τα αίτια του ατυχήματος, κρατάει αρχεία με τις έρευνες και τα μέτρα που λήφθηκαν και λαμβάνει τα απαραίτητα μέτρα για να αποφευχθεί η επανάληψη παρόμοιου συμβάντος. Στο αρχείο του ΥΔΑΥΜ περιλαμβάνονται τα παρακάτω στοιχεία :





[bookmark: _Toc215286021]Πίνακας 10 : Στοιχεία αναφοράς έκτακτων συμβάντων – περιστατικών

	Τόπος συμβάντος

	Υπεύθυνος αναφοράς

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	




[bookmark: _Toc207429526][bookmark: _Toc207429575][bookmark: _Toc215286004]Καθορισμός κόστους διαχείρισης ΑΥΜ 
Το κόστος κατασκευής, λειτουργίας και συντήρησης συστημάτων που αφορούν οποιοδήποτε από τα στάδια διαχείρισης των AΥΜ, μπορεί να αποτελούν ένα σημαντικό μέρος του συνολικού προϋπολογισμού των ΥΜ. Οι παράγοντες που διαμορφώνουν το συνολικό κόστος διαχείρισης των ΑΥΜ είναι :

· Το αρχικό επενδυτικό κόστος
· Η απόσβεση των εγκαταστάσεων και του εξοπλισμού διαχείρισης
· Τα λειτουργικά έξοδα που αφορούν εργατικό κόστος και αναλώσιμα
· Απαιτήσεις σε ενέργεια, νερό κλπ
· Κόστος εξωτερικών εργολαβιών
· Γενικές λειτουργικές δαπάνες

Όλα τα παραπάνω θα πρέπει να συνυπολογισθούν κατά τον υπολογισμό και την επιλογή των περισσότερο αποτελεσματικών και οικονομικών μεθόδων. 

Οι διαθέσιμοι πόροι από το δημόσιο και ιδιωτικό τομέα, επιδρούν, όπως είναι φυσικό, πάρα πολύ στην επιλογή και στο σχεδιασμό του συστήματος διαχείρισης κάθε ΥΜ.

[bookmark: _Toc207429527][bookmark: _Toc207429576][bookmark: _Toc215286005]Μέθοδοι χρηματοδότησης
Η απαιτούμενη χρηματοδότηση για τη διαχείριση των αποβλήτων  στις ΥΜ μονάδες μπορεί να προέρχονται από το δημόσιο ή τον ιδιωτικό τομέα. Για τις δημόσιες ΥΜ, το κράτος χρησιμοποιεί πόρους του κρατικού προϋπολογισμού για να καλύψει το κόστος διαχείρισης των αποβλήτων  σε κάθε ΥΜ ενώ στις ιδιωτικές ΥΜ, το κράτος επιβάλλει κανονισμούς για την κατάρτιση και εφαρμογή του ΕΚΔΑΥΜ , ο οποίος μπορεί να περιλαμβάνει ή όχι τη χρήση δημόσιων εγκαταστάσεων.

[bookmark: _Toc214789214][bookmark: _Toc207429528][bookmark: _Toc207429577][bookmark: _Toc215286006]Υπολογισμός κόστους
Το κόστος διαχείρισης των ΑΥΜ μπορεί να περιλαμβάνει τις εξής κατηγορίες (ανάλογα με τις ανάγκες κάθε ΥΜ):
· Κόστος συλλογής / μεταφοράς εντός της ΥΜ, αποθήκευσης: περιλαμβάνει το κόστος αγοράς περιεκτών, κουτιών, σακουλών, τροχήλατων, ψυκτικού μέσου των θαλάμων αποθήκευσης, κλπ
· Κόστος μεταφοράς εκτός της ΥΜ: περιλαμβάνει τη χρέωση από το αδειοδοτημένο φυσικό ή νομικό πρόσωπο μεταφοράς των αποβλήτων
· Κόστος επεξεργασίας εντός της ΥΜ: περιλαμβάνει το κόστος επένδυσης / απόσβεσης των εγκαταστάσεων επεξεργασίας καθώς και το κόστος του εργατικού δυναμικού (σε περίπτωση αποκλειστικής εργασίας στη μονάδα επεξεργασίας), αναλωσίμων και ενέργειας (εφόσον μπορεί να υπολογισθεί η καταναλωθείσα ενέργεια στη μονάδα επεξεργασίας) για τη λειτουργία της μονάδας καθώς και το κόστος τελικής διάθεσης των επεξεργασμένων αποβλήτων
· Κόστος επεξεργασίας εκτός της ΥΜ: περιλαμβάνει τη χρέωση από το αδειοδοτημένο φυσικό ή νομικό πρόσωπο επεξεργασίας (πολλές φορές το κόστος αυτό έχει περιληφθεί στη χρέωση του αδειοδοτημένου φυσικού ή νομικού προσώπου μεταφοράς αποβλήτων)

Ο υπολογισμός του κόστους διαχείρισης των ΑΥΜ εξαρτάται από τις διαδικασίες διαχείρισης  οι οποίες εφαρμόζονται σε κάθε ΥΜ. Επομένως σε περιπτώσεις κατά τις οποίες η διαχείριση των αποβλήτων έχει εκχωρηθεί συνολικά ή κατά ένα μέρος σε υπεργολάβους, ενδέχεται να μην είναι δυνατός ο υπολογισμός του κόστους για καθεμιά από τις παραπάνω κατηγορίες ξεχωριστά (π.χ. το κόστος μεταφοράς εκτός της ΥΜ και επεξεργασίας μπορεί να εμφανίζεται ως σύνολο και όχι ξεχωριστά). Σε κάθε περίπτωση ο υπολογισμός του κόστους θα πρέπει να γίνεται με τη μεγαλύτερη δυνατή ανάλυση. 
Όλες οι ΥΜ θα πρέπει να εφαρμόσουν λογιστικές διαδικασίες ελέγχου του κόστους που συνεπάγεται η διαχείριση των παραγόμενων αποβλήτων. Η διαρκής παρακολούθηση και αρχειοθέτηση στοιχείων που αφορούν τη διαχείριση των αποβλήτων  είναι ευθύνη του ΥΔΑΥΜ. Το κόστος διαχείρισης  θα πρέπει να αποτελεί ξεχωριστό τμήμα του προϋπολογισμού της ΥΜ ώστε να είναι δυνατή η παρακολούθηση του και η εξαγωγή χρήσιμων συμπερασμάτων στην πορεία του χρόνου.  
Αν η επεξεργασία των παραγόμενων ΑΥΜ αποτελέσει αντικείμενο εργολαβίας το κόστος των παρεχόμενων υπηρεσιών θα πρέπει να προϋπολογισθεί και να μετακυλήσει στο κόστος των παρεχόμενων από τις ΥΜ υπηρεσιών. 
Ο ΥΔΑΥΜ θα παρακολουθεί τις εξελίξεις που αφορούν τα τιμολόγια των παρεχόμενων υπηρεσιών διαχείρισης ΑΥΜ  και θα τηρεί στο αρχείο του, τα στοιχεία του πίνακα 11. Σε συνεργασία δε, με το γραφείο προμηθειών θα κρατά αρχείο σχετικά με τις παραγγελίες σε μέσα ή εξοπλισμό που αφορούν τη διαχείριση των αποβλήτων , όπως φαίνεται παρακάτω.

Η ανάγκη προμήθειας ή η ανάγκη παροχής υπηρεσιών από τον ιδιωτικό ή δημόσιο τομέα, θα διαπιστώνεται από τον ΥΔΑΥΜ ο οποίος και θα αιτείται ανάλογα, στην Επιτροπή Διαχείρισης ΑΥΜ.   

Όπως έχει ήδη αναφερθεί, αποτελεί καθήκον του ΥΔΑΥΜ στα πλαίσια των αρμοδιοτήτων του, η γνώση και διατήρηση αρχείου με την υφιστάμενη νομοθεσία σχετικά με τη διαχείριση των παραγόμενων ΑΥΜ. Το αρχείο αυτό θα επικαιροποιείται από τον ΥΔΑΥΜ όταν είναι απαραίτητο με τα καινούρια νομοθετήματα, οδηγίες, κανονισμούς και κατευθύνσεις που αφορούν τη διαχείριση των ΑΥΜ. Παρακάτω παρουσιάζεται σχετικό  παράδειγμα. 

	ΝΟΜΟΘΕΣΙΑ ΔΙΑΧΕΙΡΙΣΗΣ ΑΥΜ

	Ν. 2203/1994 (ΦΕΚ 58Α – 15.4.1994)

	Ν. 4014/2011 (ΦΕΚ 209 Α – 21.9.2011)

	Ν. 4042/2012 (ΦΕΚ 24 Α – 13.2.2012)

	ΚΥΑ 50941/40/1990 (ΦΕΚ 104Β – 13.2.1990)

	ΚΥΑ 50910/2727/2003 (ΦΕΚ 1909Β – 22.12.2003)

	[bookmark: OLE_LINK1]ΚΥΑ 13588/725/2006 (ΦΕΚ 383Β – 28.3.2006

	ΚΥΑ 29407/3508/2002 (ΦΕΚ 1572Β – 16.12.2002)

	ΚΥΑ 22912/1117/2005 (ΦΕΚ 759Β – 6.6.2005)

	ΚΥΑ 114218/1997 (ΦΕΚ 1016Β – 17.11.19978) – υπό αναθεώρηση

	ΚΥΑ 24944/1159/2006 (ΦΕΚ 791Β – 30.6.2006)

	ΚΥΑ 8668/2007 (ΦΕΚ 287Β – 2.3.2007)

	Ν. 2939/2001 (ΦΕΚ 179Α – 6.8.2001)

	ΚΥΑ 1014 (ΦΟΡ) 94/2001 (ΦΕΚ 216Β – 6.3.2001)

	Οδηγία 2004/12/ΕΚ

	Κανονισμός 1774/2002

	Οδηγία 2008/98/ΕΚ

	Κανονισμός 1013/2006

Η αναθεώρηση του κανονισμού διαχείρισης των ΑΥΜ θα λαμβάνει χώρα τουλάχιστον κάθε 3 έτη. Επιπλέον, αναθεώρηση του ΕΚΔΑΥΜ, νωρίτερα από τα 3 έτη, μπορεί να  λαμβάνει χώρα είτε μετά από πρόταση του ΥΔΑΥΜ στην Επιτροπή διαχείρισης ΑΥΜ και σύμφωνης γνώμης της, είτε μετά από απόφαση της Επιτροπής. Οι λόγοι που συνιστούν τροποποίηση ή αναθεώρηση του κανονισμού διαχείρισης  είναι οι παρακάτω :
· Σε περίπτωση αλλαγής του νομικού πλαισίου που διέπει τη διαχείριση των ΑΥΜ και απαιτεί τη συμμόρφωση της ΥΜ.
· Σε περίπτωση που η υφιστάμενη διαχείριση των ΑΥΜ είναι προβληματική και τούτο οφείλεται αποδεδειγμένα στον αρχικό σχεδιασμό.
· Σε περίπτωση που δεν τηρούνται επαρκώς και από σφάλμα του κανονισμού οι όροι και οι κανόνες προστασίας του περιβάλλοντος.
· Σε περίπτωση αυξημένων ατυχημάτων ή τραυματισμών κατά την εφαρμογή του υφιστάμενου κανονισμού ή σε περίπτωση αυξημένου κινδύνου ατυχημάτων που οφείλονται σε αυτήν.
· Σε περίπτωση ιδιαίτερα αυξημένου κόστους διαχείρισης των παραγόμενων αποβλήτων που είναι δυσβάσταχτο για τον προϋπολογισμό της ΥΜ.
· Σε κάθε περίπτωση αστοχίας στο σχεδιασμό του κανονισμού.
· Σε κάθε άλλη περίπτωση που η επιτροπή διαχείρισης ΑΥΜ το κρίνει απαραίτητο.
Η αναθεώρηση του υφιστάμενου κανονισμού γίνεται με τους ίδιους κανόνες που ορίζουν τη σύστασή του εξ’ αρχής και μέχρι την κατάρτιση του και την προετοιμασία του νέου κανονισμού τηρούνται οι αρχές και οι κανόνες του υφιστάμενου, πλην των περιπτώσεων που κρίνεται επικίνδυνο για την ασφάλεια των εργαζομένων και την προστασία του περιβάλλοντος.

Η κατάρτιση και εφαρμογή Συστήματος Περιβαλλοντικής Διαχείρισης (ΣΔΠ) αφορά ΥΜ μεγάλου μεγέθους (άνω των 100 κλινών), για τις οποίες προτείνεται η ανάπτυξη τέτοιου συστήματος. Στα πλαίσια αυτά :

1. Κάθε ΥΜ πρέπει να εκπονήσει, να διατηρεί και να εφαρμόζει Σύστημα Περιβαλλοντικής Διαχείρισης (ΣΠΔ) το οποίο θα εντοπίζει και θα ελαχιστοποιεί τους κινδύνους ρύπανσης, συμπεριλαμβανομένων και αυτών που πηγάζουν κατά τη λειτουργία και συντήρηση της ΥΜ με στόχο την ολοκληρωμένη προστασία του περιβάλλοντος και πρόληψη της ρύπανσης. Το ΣΠΔ θα πρέπει να πληροί τις κύριες απαιτήσεις του Διεθνούς Προτύπου ISO 14001 ή του EMAS και να είναι αντίστοιχα πιστοποιημένο
2. Το ΣΠΔ πρέπει τουλάχιστον να περιλαμβάνει:
· Διατύπωση περιβαλλοντικής πολιτικής από τη διοίκηση της ΥΜ.
· Ορισμό υπευθύνου περιβαλλοντικής διαχείρισης.
· Καθορισμό ευθυνών και αρμοδιοτήτων στο προσωπικό.
· Προσδιορισμό πηγών ρύπανσης, κατηγοριών & ρευμάτων αποβλήτων, ποσοτικών και ποιοτικών τους στοιχείων και επισήμανση ανάγκης ή όχι χρήσης κατάλληλων αντιρρυπαντικών συστημάτων.
· Καταγραφή και εκτίμηση χρησιμοποιούμενων πρακτικών με στόχο τη χρήση τεχνικών φιλικότερων προς το περιβάλλον ώστε να μειώνονται οι απορρίψεις ρυπογόνων ουσιών από την ΥΜ προς στο περιβάλλον.
· Πρόγραμμα εκπαίδευσης και εγρήγορσης του προσωπικού με στόχο τη δημιουργία περιβαλλοντικής συνείδησης και την απόκτηση δεξιοτήτων.
· Επάρκεια αριθμού και εξειδίκευσης προσωπικού.
· Αποτελεσματικό έλεγχο της λειτουργίας της ΥΜ στις πηγές παραγωγής αποβλήτων.
· Τήρηση εγγράφων και αρχείων.
· Προγράμματα συντήρησης εξοπλισμού.
· Παρακολούθηση και έλεγχο της διαδικασίας.
· Διενέργεια διορθωτικών και βελτιωτικών δράσεων.
· Εσωτερικοί έλεγχοι για διαπίστωση της σωστής εφαρμογής του ΣΠΔ.   
Το ΣΠΔ πρέπει να αναθεωρείται κάθε έτος από τον υπεύθυνο περιβαλλοντικής διαχείρισης και να γίνονται οι απαραίτητες αλλαγές που απορρέουν από την επανεξέταση του προηγούμενου ΣΠΔ. Ο εσωτερικός κανονισμός διαχείρισης των ΑΥΜ  δύναται να ενσωματωθεί στο ΣΠΔ ή να αποτελεί αυτοτελές μέρος αυτού.

Στην ενότητα αυτή παρουσιάζονται τα μητρώα τα οποία πρέπει να διατηρούνται από τον ΥΔΑΥΜ και αφορούν τη διαχείριση των ΑΥΜ. Τα μητρώα αυτά αποτελούν ένα βασικό εργαλείο για την παρακολούθηση του συστήματος διαχείρισης των παραγόμενων αποβλήτων σε όλα τα στάδια της, τόσο από την ίδια την ΥΜ όσο και από την κεντρική διοίκηση. Παράλληλα, δίνουν πληροφορίες και πιστοποιούν την ορθή και σύννομη διαχείριση των ΕΑΥΜ στην πορεία του χρόνου. 
 Συνοπτικά από τον ΥΔΑΥΜ διατηρούνται τα παρακάτω (για χρονική περίοδο 2 ετών και αν είναι δυνατόν και σε ηλεκτρονική μορφή) :
· Έντυπα αποστολής ΕΑΥΜ προς αποθήκευση (Σχήμα 3)
· Συγκεντρωτικά στοιχεία παραγωγής ΕΑΥΜ  ανά Τμήμα της ΥΜ (Πίνακας 1)
· Αρχείο συνολικής παραγωγής ΑΥΜ στην ΥΜ (Πίνακας 2)
· Οδηγίες χρωματικής κωδικοποίησης και σήμανσης ανά κατηγορία αποβλήτων
· Οδηγίες διαχείρισης ανά κατηγορία ΑΥΜ βάσει της κείμενης νομοθεσίας
· Στοιχεία εισόδου – εξόδου ΑΥΜ από την αποθήκευση (Πίνακες 3, 4 & 5)
· Στοιχεία εφαρμοζόμενης επεξεργασίας ΕΑΥΜ (Πίνακας 6)
· Αρχείο προγραμμάτων εκπαίδευσης (Πίνακας 8)
· Σχέδιο έκτακτης ανάγκης και κατάλληλος εξοπλισμός καθαρισμού
· Έντυπο αναφοράς συμβάντος και στοιχεία αναφοράς εκτάκτων περιστατικών (Σχήμα 6, 7 & Πίνακας 10)
· Στοιχεία κόστους διαχείρισης ΑΥΜ (Πίνακας 11)
· Αρχείο εφαρμοζόμενης νομοθεσίας διαχείρισης (Πίνακας 12)
· Δελτία Συστήματος Περιβαλλοντικής Διαχείρισης
· Στοιχεία αναλύσεων και μετρήσεων διενεργούμενων ελέγχων, στοιχεία λειτουργίας της εγκατάστασης επεξεργασίας της ΥΜ (αν υπάρχει), παραστατικά παράδοσης ΕΑΥΜ σε εταιρείες κλπ. 

Για τη συμπλήρωση ορισμένων από τα παραπάνω έντυπα ο ΥΔΑΥΜ θα πρέπει να λαμβάνει αναφορές σχετικά με τις ποσότητες των παραγόμενων, αποθηκευόμενων και διαχειριζόμενων αποβλήτων της ΥΜ, από τους ΤΥΔΑΥΜ, το Δ/ντη Φαρμακείου, το Δ/ντη Διαγνωστικών Τμημάτων και τον Υπεύθυνο αποθήκης. Οι αναφορές αυτές θα πρέπει να γίνονται ως ακολούθως:
· Ο ΤΥΔΑΥΜ θα αποστέλλει συγκεντρωτικά στοιχεία στον ΥΔΑΥΜ, τουλάχιστον 1 φορά εβδομαδιαίως ή ανάλογα με τις ανάγκες της ΥΜ ή/και όποτε του το ζητά ο ΥΔΑΥΜ, σύμφωνα με το πρότυπο του Πίνακα 1
· Ο υπεύθυνος φαρμακείου θα αποστέλλει συγκεντρωτικά στοιχεία στον ΥΔΑΥΜ, σχετικά με τα ακατάλληλα/ επιστρεφόμενα φάρμακα, τουλάχιστον 1 φορά εβδομαδιαίως ή ανάλογα με τις ανάγκες της ΥΜ ή/και όποτε του το ζητά ο ΥΔΑΥΜ, σύμφωνα με το πρότυπο του Πίνακα 1
· Ο υπεύθυνος διαγνωστικών θα αποστέλλει συγκεντρωτικά στοιχεία στον ΥΔΑΥΜ, σχετικά με τα ραδιενεργά απόβλητα, τουλάχιστον 1 φορά μηνιαίως ή ανάλογα με τις ανάγκες της ΥΜ ή/και όποτε του το ζητά ο ΥΔΑΥΜ, σύμφωνα με το πρότυπο του Πίνακα 1
· Ο υπεύθυνος αποθήκης θα αποστέλλει συγκεντρωτικά στοιχεία της κίνησης της αποθήκης, τουλάχιστον 1 φορά μηνιαίως ή ανάλογα με τις ανάγκες της ΥΜ ή/και όποτε του το ζητά ο ΥΔΑΥΜ, σύμφωνα με το πρότυπο του Πίνακα 5. 

